cyanic-selkie/wikianc huggingface dataset:
ബചേന്ദ്രി പാൽ
എവറസ്റ്റ് പര്യവേഷണം
1984-ൽ ഇന്ത്യയുടെ നാലാമത്തെ എവറസ്റ്റ് ദൗത്യസംഘത്തിന്റെ ഭാഗമായിരുന്നു ബചേന്ദ്രി. ആറു വനിതകളും, പതിനൊന്നു പുരുഷന്മാരും അടങ്ങുന്നതായിരുന്നു പര്യവേഷണ സംഘം. നേപ്പാളിലെ കാഠ്മണ്ഡുവിൽ നിന്നുമാണ് സംഘം എവറസ്റ്റ് പര്യവേഷണം തുടങ്ങിയത്. 24,000 അടി ഉയരത്തിൽ ഒരു മഞ്ഞിടിച്ചിലിൽ തലക്ക് പരിക്കേറ്റുവെങ്കിലും മനഃസ്ഥൈര്യത്തോടെ മുന്നേറുകയും മേയ് 23, ഉച്ചക്ക് 1:07 മണിക്ക് എവറസ്റ്റിന്റെ നിറുകയിലെത്തുകയും ചെയ്തു.
ഇപ്പോൾ ടാറ്റാ സ്റ്റീൽ അഡ്വഞ്ചർ ഫൗണ്ടേഷന്റെ മേധാവിയായി പ്രവർത്തിക്കുന്നു.
പുറത്തേക്കുള്ള കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പർവ്വതാരോഹകർ വർഗ്ഗം:1954-ൽ ജനിച്ചവർ വർഗ്ഗം:മേയ് 24-ന് ജനിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ
ബാരസിംഗ മാൻ
ഇന്ത്യയിൽ മാത്രം കാണപ്പെടുന്ന ഒരിനം മാനാണ് സ്വംപ് ഡിയർ അഥവാ ബാരസിംഗ മാൻ (English: Swamp deer).
വിഷ്ണു പുരാണം
പുരാണ പ്രകൃതി
ആറ് ഭാഗങ്ങളാണ് ഈ പുരാണത്തിനുള്ളത്. ഓരോ ഭാഗത്തെയും ഓരോ അംശങ്ങൾ എന്നു പറയുന്നു. ഇത്തരത്തിൽ പ്രഥമ അംശം (ഒന്നാം അംശം), ദ്വിതീയ അംശം (രണ്ടാം അംശം ), തൃതീയ അംശം (മൂന്നാം അംശം) , ചതുർത്ഥ അംശം (നാലാം അംശം), പഞ്ചമാംശം (അഞ്ചാം അംശം), ഷഷ്ഠ അംശം (ആറാം അംശം) ഇങ്ങനെ ആറ് അംശങ്ങളുണ്ട്.
ഇതിൽ 22 അദ്ധ്യായങ്ങളുണ്ട്. മൈത്രേയ പരാശര സംവാദം മുതൽ വിഷ്ണുവിഭൂതി വരെ പറഞ്ഞിരിക്കുന്നു.
ഇതിൽ 16 അദ്ധ്യായങ്ങൾ പ്രസക്തങ്ങളാണ്.
സൂര്യചന്ദ്ര വംശങ്ങളുടെ വിശദമായ കഥ പറയുന്ന ഈ ഭാഗം 24 അദ്ധ്യായങ്ങളുള്ളതാണ്.
ഇതിൽ ഭഗവാൻ കൃഷ്ണന്റെ ജീവിതകഥ പൂർണ്ണമായും ആഖ്യാനം ചെയ്തിരിക്കുന്നത് കാണാം. ശ്രീകൃഷ്ണന്റെ ജനനം മുതൽ അദ്ദേഹത്തിൻറെ വൈകുണ്ഠയാത്ര വരെയുള്ള ഭാഗങ്ങൾ വിവരിച്ചിരിക്കുന്ന ഈ ഭാഗം മഹാഭാരതത്തിന്റെ അനുബന്ധം കൂടിയാണ് .ഏറ്റവും വലിയ ഈ അംശത്തിൽ 38 അദ്ധ്യായങ്ങളുണ്ട്.
8 അദ്ധ്യായങ്ങളുള്ള ഈ അംശം കലികാല വർണ്ണനയും പ്രളയ വർണ്ണനയും ചേർന്നതാണ്.
പുരാണകാലം
പരീക്ഷിത്തിന്റെ കാലത്താണ് ഇതിന്റെ ആഖ്യാനം നടക്കുന്നത്. BC പത്താം നൂറ്റാണ്ടിനപ്പുറമാണ് പരീക്ഷിത്തിന്റെ കാലം. ഭാവികഥനം എന്ന രീതിയിൽ പലതും ഇതിൽ വർണ്ണിച്ചിരിക്കുന്നതും കാണാവുന്നതാണ്. നന്ദരാജാക്കന്മാരെക്കുറിച്ചും കൗടില്യനെക്കുറിച്ചും ഇതിൽ വർണ്ണിച്ചിട്ടുണ്ട്. എന്നാലും അവയെല്ലാം ഭാവികഥനങ്ങൾ ആണ്. ബൗദ്ധധർമ്മത്തെ വളരെയേറെ എതിർത്തു കൊണ്ടുള്ള ഇതിലെ വർണ്ണന ഇതിന്റെ പ്രാചീനതയ്ക്കു തെളിവാണ്. എന്നാലും ബൗദ്ധമായ പിൽക്കാല രീതികളെക്കുറിച്ചും യവനരാജ്യത്തെക്കുറിച്ചും സൂചനയുണ്ട്. തുടർന്നുള്ള ഗവേഷണത്തിൽ ബോധ്യപ്പെട്ടത് വിഷ്ണുപുരാണം BC മൂന്നാം നൂറ്റാണ്ടിലോ BC രണ്ടാം നൂറ്റാണ്ടിലോ ആണ് ഇത് രൂപം കൊണ്ടതെന്നാണ്.
ശ്ളോകസംഖ്യ
നാരദീയ പുരാണത്തിൽ വിഷ്ണുപുരാണത്തിന്റെ ശ്ളോകസംഖ്യ 24000 എന്നാണ് കാണുന്നത്. എങ്കിലും ഇന്ന് ലഭ്യമായ മൂലത്തിൽ ഏതാണ്ട് 6500 ശ്ളോകങ്ങൾ മാത്രമേയുള്ളൂ. ആറ് അംശങ്ങളിലായി 126 അദ്ധ്യായങ്ങളുണ്ട്. ഈ പുരാണത്തിനു വലിയൊരു അനുബന്ധമുണ്ടായിരുന്നെന്നും, അത് നഷ്ടപ്പെട്ടു പോയെന്നും ഒരു അഭിപ്രായമുണ്ട്.
അവലംബം
വർഗ്ഗം: പുരാണങ്ങൾ
അഷുതോഷ് മ്യൂസിയം ഓഫ് ഇന്ത്യൻ ആർട്ട്
ഇന്ത്യയിലെ കൊൽക്കത്തയിലെ (മുമ്പ് കൽക്കട്ട) കോളേജ് സ്ട്രീറ്റിലുള്ള കൽക്കട്ട സർവകലാശാലയുടെ പ്രധാന കാമ്പസിൽ സ്ഥിതി ചെയ്യുന്ന ഒരു ആർട്ട് മ്യൂസിയമാണ് അഷുതോഷ് മ്യൂസിയം ഓഫ് ഇന്ത്യൻ ആർട്ട്. 1937-ൽ സ്ഥാപിതമായ ഇത് ഇന്ത്യയിലെ ഏതൊരു സർവകലാശാലയിലെയും ആദ്യത്തെ പൊതു മ്യൂസിയമാണ്. തുടർച്ചയായി നാല് പ്രാവശ്യം രണ്ട് വർഷം വീതവും (1906-1914) അഞ്ചാമത്തെ രണ്ട് വർഷവും (1921-23) സർവകലാശാലയുടെ വൈസ് ചാൻസലറായിരുന്ന സർ അശുതോഷ് മുഖർജിയുടെ പേരിലാണ് സർവകലാശാല മ്യൂസിയം അറിയപ്പെടുന്നത്. ബംഗാൾ കലയ്ക്ക് പ്രത്യേക ഊന്നൽ നൽകി ഇന്ത്യൻ കലയുടെ വിവിധ ഘട്ടങ്ങളുടെ മാതൃകകൾ ശേഖരിക്കുകയും സംരക്ഷിക്കുകയും ചെയ്യുക എന്നതായിരുന്നു മ്യൂസിയത്തിന്റെ ലക്ഷ്യം.
അവലംബങ്ങൾ
വർഗ്ഗം:കൊൽക്കത്ത സർവ്വകലാശാല വർഗ്ഗം:ഇന്ത്യയിലെ ആർട്ട് ഗാലറികൾ
മെഹ്ബൂബ മുഫ്തി
മെഹ്ബൂബ മുഫ്തി സയീദ്‌ (22 മെയ്‌ 1959-ൽ ആഖ്രാൻ നൊവ്പോറയിൽ ജനനം) ജമ്മു കാശ്മീരിലെ ആദ്യത്തെ വനിതാമുഖ്യമന്ത്രിയും ജമ്മുകാശ്മീർ പീപ്പിൾസ് ഡെമോക്രാറ്റിക് പാർട്ടിയുടെ നിലവിലെ പ്രസിഡന്റുമാണ്. ജമ്മു കാശ്മീരിലെ മുൻമുഖ്യമന്ത്രിയും ഓഫീസിൽ ഇരിക്കേ മരണപ്പെട്ട മുഫ്തി മുഹമ്മദ്‌ സയീദിന്റെ മകളാണ്. അദ്ദേഹത്തിന്റെ മരണശേഷമാണ് മുഖ്യമന്ത്രിയായി അധികാരത്തിലെത്തിയത്. ആനത്നാഗ് നിയോജക മണ്ഡലത്തെ പ്രതിനിധീകരിച്ചു 14ആം ലോക സഭയിലെ (2004-2005)അംഗവുമായിരുന്നു. 2009 ഇൽ അവരുടെ പാർട്ടി ലോക സഭാ തിരഞ്ഞെടുപ്പിൽ ഒരു സീറ്റ് പോലും നെടാതിരിക്കുകയും ചെയ്തു. 2014 ഇൽ ഇവർ ആനത്നാഗ് നിയോജക മണ്ഡലത്തിൽ നിന്ന് 16 ആം ലോക സഭയിലേക്ക് വീണ്ടും തിരഞ്ഞെടുക്കപ്പെട്ടു. പിതാവിന്റെ മരണത്തെ തുടർന്ന് അവർ ജമ്മു കാശ്മീരിലെ ആദ്യത്തെ വനിതാ മുഖ്യമന്ത്രിയുമായി.
ആദ്യകാല ജീവിതം
കാശ്മീർ സർവകലാശാലയിൽ നിന്ന് നിയമ ബിരുദം.
1996 ഇലെ തിരഞ്ഞെടുപ്പിൽ കോൺഗ്രസിന്റെ ടിക്കറ്റിൽ ബിജ്ബെഹാരയിൽ നിന്ന് വമ്പിച്ച ഭൂരിപക്ഷത്തോടെ സംസ്ഥാന നിയമസഭയിലേക്ക് വിജയിച്ചു. 1987 ഇൽ തർക്കങ്ങളെ തുടർന്ന് പിതാവ് കോൺഗ്രെസ്സുമായുള്ള കൂട്ടുകെട്ട് തകർന്നതിനു ശേഷം പ്രതിപക്ഷ നേതാവായും ഇവർ ശോഭിക്കുകയുണ്ടായി.
1989 ഇൽ പിതാവ് ആഭ്യന്തര മന്ത്രി ആയതിനെ തുടർന്ന് ഇവരുടെ സഹോദരി രുബൈയയെ തട്ടിക്കൊണ്ടു പോകുകയും ഏതാനും ദിവസങ്ങൾക്കു ശേഷം മോചിപ്പിക്കുകയും ഉണ്ടായി.
രാഷ്ട്രീയ ജീവിതം
ഇന്ത്യയാകെ അറിയപ്പെടുന്ന കാശ്മീരിൽ നിന്നുള്ള ചുരുക്കം വനിതാരാഷ്ട്രീയ പ്രവർത്തകരിൽ മുഖ്യയാണ് മെഹബൂബ. 1999 ഇലെ കോൺഗ്രസ്‌ പാർട്ടിയുമായുള്ള വിഭജനത്തെതുടർന്ന് ഇവർ പാർട്ടി പ്രസിഡന്റ്‌ ആകുമെന്ന് പലരും കരുതിയിരുന്നു. ഒടുവിൽ വൈസ് പ്രസിഡന്റ്‌ ആയിത്തീരുകയാണ് ഉണ്ടായത്. അസ്സെംബ്ലി സീറ്റ്‌ രാജി വച്ച് ശ്രീനഗറിൽ നിന്നും ഒമർ അബ്ദുള്ളക്ക് എതിരെ പാർലിമെന്റ് തിരഞ്ഞെടുപ്പിൽ മത്സരിച്ചെങ്കിലും തോൽക്കുകയാണുണ്ടായത്. എങ്കിലും 2002 ഇലെ സംസ്ഥാന തിരഞ്ഞെടുപ്പിൽ ദക്ഷിണ കാശ്മീരിലെ പഹൽഗം സീറ്റിൽ റാഫി അഹമ്മദ് മിർനെ പരാജയപ്പെടുത്തിക്കൊണ്ട് തിരഞ്ഞെടുക്കപ്പെട്ടു. ആനത്നാഗ് മണ്ഡലത്തിൽ നിന്നും 2004 ലിലും 2014 ലിലും ലോക സഭയിലേക്ക് തിരഞ്ഞെടുക്കപ്പെട്ടു.
അവലംബം
വർഗ്ഗം:ജമ്മു-കശ്മീരിലെ മുഖ്യമന്ത്രിമാർ വർഗ്ഗം:1959-ൽ ജനിച്ചവർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
പൃഥ്വി (മിസൈൽ)
1993-ൽ ഇന്ത്യൻ സായുധ സേനയുടെ ഭാഗമായി മാറി. പൃഥ്വി മിസൈലിന് 3 പതിപ്പുകളുണ്ട്. പൃഥ്വി l, ll & lll. പൃഥ്വി മിസൈലിന്റെ രൂപാന്തരമാണ് നാവികസേന ഉപയോഗിക്കുന്ന ധനുഷ് .
അവലംബം
വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
വാക്യദോഷം
സമാപ്ത പുനരാത്തം
ഇതിൽ നാലാം പാദം ഏച്ചുകെട്ടിയതു പോലെയാണ്‌. മൂന്നാം പാദം കൊണ്ട് അർത്ഥപൂർത്തി വന്നു. ഇനിയെന്ത് എന്ന് ആകാംക്ഷ ഉയർത്തേണ്ടി വരുന്നതാണു്‌ ദോഷത്തിനു കാരണം എന്നാൽ ഇത് ചമത്കാര ഭംഗിയോടെ ഉപയോഗിക്കാം
ഇവിടെ ഉപമാനം, വാക്യത്തിനിടയിൽ പ്രതിഷ്ഠിക്കാതെ അവസാനം ചേർത്തതിനാൽ ഭംഗികൂടി. അവിടെ നിന്നിറങ്ങുമ്പോൾ അവളുടെ മനസ്സ് അലയൊഴിഞ്ഞ കടൽ പോലെ ശാന്തമായിരുന്നു എന്നാണു ശരിയായ പ്രയോഗം
അവലംബം
വർഗ്ഗം:മലയാളവ്യാകരണം
പയോമെട്ര
പയോമെട്ര അഥവാ പയോമെട്രൈറ്റിസ് ഒരു തരം മൂത്രാശയരോഗമാണ്. ഇംഗ്ലീഷ്: Pyometra, pyometritis. പെൺപട്ടികളിൽ ആണ് ഇത് സാധാരണയായി കാണപ്പെടുന്നതെങ്കിലും മനുഷ്യരിലും ചിലപ്പോൾ കാണപ്പെടാറുണ്ട്. കന്നുകാലികൾ, കുതിര, ആട്, ചെമ്മരിയാട്, പന്നി, പൂച്ച, മുയലുകൾ, തുടങ്ങി എലികളിലും ഗിനി പന്നികളിലും ഇത് കാണപ്പെടുന്നു. പൂച്ചകളേയും നായ്ക്കളേയും വളർത്തുന്നവർ വളരെ ഗൗരവപൂർവ്വമായി എടുക്കേണ്ട ഒരു അസുഖമാണിത്. സൂക്ഷിച്ചില്ലെങ്കിൽ ജീവനു തന്നെ ആപത്താവാൻ സാധ്യതയുള്ള അസുഖമാണ്. മനുഷ്യനിലെ അപ്പെൻഡിസൈറ്റിസിനു സമാനമായ അവസ്ഥയുണ്ടാക്കുന്ന ഈ അസുഖം വയറ്റിൽ ഉണ്ടാകുന്ന എമ്പയീമ മൂലമാണ് ഉണ്ടാവുന്നത്.
സൂചനകളും ലക്ഷണങ്ങളും
എറ്റവും പ്രകടമായ ലക്ഷണം യോനീനാളിയിലൂടെ പഴുപ്പ് പുറംതള്ളുന്നതാണ്. അടഞ്ഞ പയോമെട്രയിൽ ലക്ഷണങ്ങൾ അത്ര പ്രകടമല്ല. രണ്ടിലും ഛർദ്ദി, വിശപ്പില്ലായ്മ, വിഷാദം, ധാരളമായി വെള്ളം കുടിക്കുകയും മൂത്രമൊഴികുകയും ചെയ്യുക എന്നിവയാണ് മറ്റു ലക്ഷണങ്ങൾ. പനി മൂന്നിലൊന്ന് നായ്ക്കളിലും കാണപ്പെടുന്നു. അടഞ്ഞ പയോമെട്രയാണ് കൂടുതൽ ഗൗരവതരം, കാരണം പഴുപ്പ് പുറത്തേയ്ക്ക് പോവാൻ വഴികൾ ഇല്ല എന്നതു തന്നെ. ഈ തരം അസുഖം കണ്ടുപിടിക്കാനും ബുദ്ധിമുട്ടാണെന്നതാണ് മറ്റൊരു കാരണം. അൾട്രാ സൗണ്ട് സ്കാനിങ്ങിലൂടെയും രക്തം പരിശോധിക്കുന്നതിലൂടെയും ഈ അസുഖം കണ്ടുപിടിക്കാൻ സാധിക്കും,
വീട്ടുവളപ്പിലെ പക്ഷികൾ
വീട്ടുവളപ്പിലെ പക്ഷികൾഎന്ന ഈ പുസ്തകത്തിന്റെ ഗ്രന്ഥ കർത്താവ് ശ്രീ സി. റഹിം ആണ്. 2001 ൽ ആദ്യമായി പ്രസിദ്ധീകരിച്ച പുസ്തകത്തിന് 2007ൽ നാലാമത്തെ പതിപ്പായി. 45 നിറ ചിത്രങ്ങളുണ്ട്. 45 തദ്ദേശ വാസികളും ദേശാടകരുമടക്കമുള്ള പക്ഷികളെ പറ്റിയുള്ള രസകരമായ വിവരണങ്ങളുണ്ട്.
കെ. ലക്ഷ്മണ
കേരള പോലീസ് ഡിപ്പാർട്ട്‌മെന്റിന്റെ റിട്ടയേർഡ് ഇൻസ്‌പെക്ടർ ജനറൽ ഓഫ് പോലീസ് ആണ് കെ ലക്ഷ്മണ. 1970 ഫെബ്രുവരി 18 ന് വയനാട്ടിലെ തിരുനെല്ലി വനത്തിൽ അരീക്കാട് വർഗീസിനെ ഏറ്റുമുട്ടലിൽ കൊലപ്പെടുത്തിയ കേസിൽ നാല്പത് വർഷത്തിന് ശേഷം സി ബി ഐ പ്രത്യേക കോടതി ജീവപര്യന്തം തടവിന് ശിക്ഷിച്ചു.
കേരള ഹൈക്കോടതിയിൽ പ്രാക്ടീസ് ചെയ്യുന്ന പ്രമുഖ അഭിഭാഷക സംഗീത ലക്ഷ്മണ അദ്ദേഹത്തിന്റെ മകളാണ്.
അരീക്കാട് വർഗീസിന്റെ ഏറ്റുമുട്ടൽ
ഈ വർഷം ഏപ്രിലിൽ വിചാരണ ആരംഭിച്ചപ്പോൾ 31 സാക്ഷികളെ കോടതി വിസ്തരിച്ചു. അരീക്കാട് വർഗീസിന്റെ രണ്ട് സഹോദരന്മാരും അയൽവാസിയുമായ പ്രഭാകരൻ അരീക്കാട് വർഗീസിനെ വിലങ്ങുവെച്ച് പോലീസ് കൊണ്ടുപോകുന്നത് കണ്ട് കോടതിയിൽ മൊഴി നൽകി. അരീക്കാട് വർഗീസ് ഏറ്റുമുട്ടലിൽ മരിച്ചതായി സംഭവദിവസം ചില പോലീസുകാർ വീട്ടിലെത്തി വീട്ടുകാരെ അറിയിച്ചതായി സഹോദരന്മാരിൽ ഒരാളായ തോമസ് കോടതിയിൽ പറഞ്ഞിരുന്നു. പള്ളി അന്ത്യവിശ്രമസ്ഥലം നിഷേധിച്ചതിനെത്തുടർന്ന് അവരുടെ വീട്ടുവളപ്പിൽ കുഴിച്ചിട്ട മൃതദേഹം അദ്ദേഹം തിരിച്ചറിഞ്ഞിരുന്നു.
മേലുദ്യോഗസ്ഥരായ വിജയന്റെയും ലക്ഷ്മണന്റെയും നിർദേശപ്രകാരമാണ് വർഗീസിനെ വെടിവെച്ചതെന്ന് 1998ൽ രാമചന്ദ്രൻ നായർ സമ്മതിച്ചതിനെത്തുടർന്ന് അരീക്കാട് വർഗീസിന്റെ ഏറ്റുമുട്ടൽ കേസ് കേരളത്തിൽ വലിയ മാധ്യമശ്രദ്ധ നേടി.
വർഗീസിനെ വെടിവെച്ചുകൊന്നത് താനാണെന്ന രാമചന്ദ്രൻ നായരുടെ വെളിപ്പെടുത്തലിനെ തുടർന്ന് വർഗീസിന്റെ സഹോദരങ്ങളും മുൻ നക്സൽ സഹപ്രവർത്തകരും സിബിഐ അന്വേഷണത്തിനായി കേരള ഹൈക്കോടതിയെ സമീപിച്ചു. വർഗീസിന്റെ മരണം സിബിഐ അന്വേഷിക്കണമെന്ന് 1999ൽ കോടതി ആവശ്യപ്പെട്ടിരുന്നു. നായർ, വിജയൻ, ലക്ഷ്മണ എന്നിവർക്കെതിരെയാണ് സിബിഐ കുറ്റപത്രം സമർപ്പിച്ചത്.
അരീക്കാട് വർഗീസിനെ കൊലപ്പെടുത്താൻ ലക്ഷ്മണൻ രാമചന്ദ്രൻ നായർക്ക് നിർദ്ദേശം നൽകിയിരുന്നതായും സംഭവസ്ഥലത്ത് ലക്ഷ്മണൻ ഉണ്ടായിരുന്നതായും സാക്ഷികളുടെ മൊഴിയിൽ തെളിഞ്ഞിട്ടുണ്ട്. കേസിൽ പ്രതികളെ കള്ളക്കേസിൽ കുടുക്കാൻ എല്ലാ സാക്ഷികളും ഒത്തുകളിക്കുകയോ ഗൂഢാലോചന നടത്തുകയോ ചെയ്തതായി ഒരു ഭാവനയിലും നിഗമനം ചെയ്യാൻ കഴിയില്ലെന്ന് കോടതി പറഞ്ഞു. ഈ സാക്ഷികൾക്ക് പ്രതികളോട് പ്രേരണയോ ശത്രുതയോ ഉള്ളതായി കാണിച്ചിട്ടില്ലെന്നും കോടതി വ്യക്തമാക്കി. നക്‌സലൈറ്റ് നേതാവായ അരീക്കാട് വർഗീസ്, തന്റെ അനുയായികളുടെ കൂട്ടുകെട്ടില്ലാതെ ഒറ്റപ്പെട്ട് കാട്ടിൽ ഒറ്റപ്പെട്ട് സായുധരായ സിആർപിഎഫ് ജവാന്മാരുടെ സംഘവുമായി ഏറ്റുമുട്ടാനുള്ള സാധ്യത വിദൂരമാണെന്ന് കോടതി വിലയിരുത്തി.
2006-ൽ അന്തരിച്ച രാമചന്ദ്രൻ നായർ തന്റെ മനസ്സാക്ഷിയെ ശുദ്ധീകരിക്കാനാണ് ഇത്രയും വർഷങ്ങൾക്ക് ശേഷം കുറ്റസമ്മതം നടത്തിയതെന്ന് വ്യക്തമാക്കിയിരുന്നു.
സിബിഐ പ്രത്യേക കോടതിയുടെ വിധി പിന്നീട് കേരള ഹൈക്കോടതി ശരിവച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ വർഗ്ഗം:1935-ൽ ജനിച്ചവർ
മുഷ്ടിമൈഥുനം
ലൈംഗിക പങ്കാളി ഒരു പുരുഷലിംഗം കൈ കൊണ്ട് ഉത്തേജിപ്പിക്കുന്ന വേലയെയാണ് മുഷ്ടി മൈഥുനം (Handjob) എന്ന് പറയുന്നത്. സ്ത്രീയോ പുരുഷനോ ആയ ലൈഗികപങ്കാളി ഇതര പങ്കാളിക്ക് ശുക്ല സ്‌ഖലനം ഉണ്ടാകുന്നതുവരെയോ വികാരപാരമ്യത്തിലെത്തുന്നതുവരെയോ ആണ് സാധാരണ മൃഷ്ടി മൈഥുനം ചെയ്യുന്നത്. പുരുഷന്മാർക്കിടയിലുള്ള സ്വവർഗ്ഗരതിയിൽ മറ്റൊരു പുരുഷനായിരിക്കും ഇത് ചെയ്യുക.
സദർ ഹോസ്പിറ്റൽ, റാഞ്ചി
ഇന്ത്യയിലെ ജാർഖണ്ഡിന്റെ തലസ്ഥാനമായ റാഞ്ചിയിലെ 2011 ഓഗസ്റ്റ് 15-ന് സ്ഥാപിതമായ ഒരു മെഡിക്കൽ സ്ഥാപനമാണ് സദർ ഹോസ്പിറ്റൽ, റാഞ്ചി (ഹിന്ദി: सदर हस्पताल,रांची). ജാർഖണ്ഡ് അസംബ്ലിയുടെ നിയമപ്രകാരമാണ് ആശുപത്രി സ്ഥാപിച്ചത്. മരുന്നുകൾക്കൊപ്പം സൗജന്യ മെഡിക്കൽ സേവനവും ഇൻസ്റ്റിറ്റ്യൂട്ട് നൽകുന്നു.
ചരിത്രം
ബീഹാറിൽ നിന്ന് വേർപിരിഞ്ഞതിന് ശേഷം, ജാർഖണ്ഡിന്റെ തലസ്ഥാനമായ ജാർഖണ്ഡിൽ പൊതുജനങ്ങൾക്ക് മെഡിക്കൽ, ഹെൽത്ത് കെയർ ആവശ്യങ്ങൾ നിറവേറ്റുന്നതിനുള്ള സ്ഥാപനം ആവശ്യമായി വന്നു. ഇക്കാരണത്താൽ റാഞ്ചി നഗരത്തിന്റെ ഹൃദയഭാഗത്ത് സദർ ഹോസ്പിറ്റൽ സ്ഥാപിച്ചു. 210 ഏക്കറിൽ പച്ചപ്പ് നിറഞ്ഞ കാമ്പസിലാണ് ആശുപത്രി. ഇതിന് ആകെ 643 കിടക്കകളുടെ ശേഷിയുണ്ട്.
ഇന്ത്യയിൽ കോവിഡ്-19 പാൻഡെമിക് സമയത്ത്, റാഞ്ചിയിലെ ജനങ്ങൾക്ക് സദർ ഹോസ്പിറ്റൽ പരിശോധനയും ചികിത്സയും വാക്സിനുകളും നൽകി. 2021 ഓഗസ്റ്റിൽ, ഗുരുതരമായ COVID-19 ലക്ഷണങ്ങളുള്ള കുട്ടികളെ ചികിത്സിക്കുന്നതിനായി ഒരു പുതിയ 27 കിടക്കകളുള്ള പീഡിയാട്രിക് ഇന്റൻസീവ് കെയർ യൂണിറ്റ് (പിഐസിയു) തുറന്നു, എന്നാൽ ഇത് പാൻഡെമിക്കിന് ശേഷമുള്ള ദീർഘകാല ഉപയോഗത്തിനും ഉദ്ദേശിച്ചുള്ളതാണ്.
2021 ജനുവരിയിൽ, ആശുപത്രി അതിന്റെ ആദ്യത്തെ വിജയകരമായ ഹിപ് മാറ്റിസ്ഥാപിക്കൽ ശസ്ത്രക്രിയ നടത്തി.
സൌകര്യങ്ങൾ
ആശുപത്രിയിൽ മെഡിക്കൽ ഉപകരണങ്ങൾക്ക് എല്ലാം തന്നെ 1000 143.47 കോടി രൂപയിലധികം ചിലവുണ്ട്.
സദർ മെഡിക്കൽ കോളേജ് ആൻഡ് ഹോസ്പിറ്റൽ, റാഞ്ചി
റാഞ്ചിയിലെ സദർ മെഡിക്കൽ കോളേജ് ആൻഡ് ഹോസ്പിറ്റൽ അതിന്റെ പ്രാരംഭ ഘട്ടത്തിലാണ്, ഇത് ഇന്ത്യയിലെ ജാർഖണ്ഡിലെ റാഞ്ചിയിൽ സ്ഥിതി ചെയ്യുന്ന ഒരു കോ-എഡ്യൂക്കേഷൻ മെഡിക്കൽ കോളേജായിരിക്കും. റാഞ്ചിയിലെ രണ്ടാമത്തെ മെഡിക്കൽ കോളേജാണിത്, മറ്റൊന്ന് രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആണ്. സദർ ഹോസ്പിറ്റലിലെ റാഞ്ചി സിവിൽ സർജൻ ഡോ. ശിവ് ശങ്കർ ഹരിജൻ തീവ്രപരിചരണ വിഭാഗം സ്ഥാപിക്കുന്നതിനുള്ള വിശദമായ പ്രോജക്ട് റിപ്പോർട്ട് തയ്യാറാക്കാൻ സഹായിച്ചു. ഐസിയു ഇല്ലാതെയാണ് ആശുപത്രിയിലെ മെറ്റേണിറ്റി യൂണിറ്റ് പ്രവർത്തനം ആരംഭിച്ചത്.
അക്കാദമിക്
എല്ലാ വർഷവും 150 വിദ്യാർത്ഥികളെ ബിരുദ കോഴ്‌സിന് ഉൾപ്പെടുത്തണമെന്നാണ് നിർദ്ദേശിച്ചിരിക്കുന്നത്. മെഡിക്കൽ കൗൺസിൽ ഓഫ് ഇന്ത്യയുടെ (എംസിഐ) പുതിയ ചട്ടങ്ങൾ പ്രകാരം ആയിരിക്കും കോഴ്സ്. മിക്കവാറും എല്ലാ ഡിപ്പാർട്ട്‌മെന്റുകളിലും ബിരുദാനന്തര വിദ്യാഭ്യാസവും കോളേജ് നൽകും. മൊത്തം സീറ്റിന്റെ 15% AIPMT വഴിയും അതിന്റെ ഒരു ഭാഗം കേന്ദ്ര സർക്കാർ മുഖേനയും ബാക്കി സംസ്ഥാന പ്രവേശന പരീക്ഷയിലൂടെയും നികത്തും. അനാട്ടമി, സർജറി, ഇന്റേണൽ മെഡിസിൻ വിഭാഗങ്ങളിലെ ഫാക്കൽറ്റികൾ ന്യൂഡൽഹി എയിംസിൽ പരിശീലനം നേടിയിട്ടുണ്ട്. HOD ഓഫ് സർജറി ഓസ്‌ട്രേലിയയിലും ഇന്ത്യയിലെ മികച്ച ശസ്ത്രക്രിയാ വിദഗ്ധർക്കിടയിലും പരിശീലനം നേടിയിട്ടുണ്ട്.
ആശുപത്രി
ടീച്ചിംഗ് ഹോസ്പിറ്റലായി പ്രവർത്തിക്കുന്ന റാഞ്ചിയിലെ 500 കിടക്കകളുള്ള സൂപ്പർ സ്പെഷ്യാലിറ്റി സദാർ ഹോസ്പിറ്റലുമായി ഇത് ബന്ധപ്പെട്ടിരിക്കുന്നു.
അവലംബം
വർഗ്ഗം:Coordinates on Wikidata വർഗ്ഗം:ഝാർഖണ്ഡിലെ മെഡിക്കൽ കോളേജുകൾ
സരോരുഹം
ലക്ഷണം
നജന സരോരുഹമിഹ സലലത്തൊടും
എസ്.വി. മാപൂസ്കർ
അരനൂറ്റാണ്ടായി മഹാരാഷ്‌ട്രയിലെ ഗ്രാമങ്ങളിൽ ശൗചാലയം നിർമ്മിക്കുന്ന സാമൂഹ്യപ്രവർത്തകനാണ് ഡോ. മാപുസ്‌കർ. 2017 ൽ പത്മശ്രീ ലഭിച്ചു.
അവലംബം
വർഗ്ഗം:സാമൂഹ്യപ്രവർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ
ഷഹീദ് നിർമൽ മഹ്തോ മെഡിക്കൽ കോളേജ്, ധൻബാദ്
നിലവിൽ ജാർഖണ്ഡിലെ ധൻബാദിലുള്ള ഒരു മെഡിക്കൽ വിദ്യാലയമാണ് ഷഹീദ് നിർമൽ മഹ്തോ മെഡിക്കൽ കോളേജ്. 1971-ൽ പട്‌നയിലെ അശോക് രാജ് പാതയിൽ പട്‌ലിപുത്ര മെഡിക്കൽ കോളേജ് എന്ന പേരിൽ സ്വകാര്യ മാനേജ്‌മെന്റിന്റെ കീഴിൽ സ്ഥാപിതമായി. ബീഹാർ സർക്കാർ കോളേജ് ധൻബാദിലേക്ക് മാറ്റുകയും സദർ ഹോസ്പിറ്റലുമായി അറ്റാച്ച് ചെയ്യുകയും കാമ്പസ് വിപുലീകരിക്കുകയും SSLNT ഹോസ്പിറ്റൽ പുരാണ ബസാർ ധൻബാദ്, സെൻട്രൽ ഹോസ്പിറ്റൽ ജഗ്ജീവൻ നഗർ ധൻബാദ് എന്നിവ സ്കൂളിൽ ചേർക്കുകയും ചെയ്തു.
മെഡിക്കൽ കോളേജും ആശുപത്രിയും ധൻബാദിലെ സറൈധേലയിലെ 60 acre ഭൂമിയിലാണ് സ്ഥിതി ചെയ്യുന്നത്. മെഡിക്കൽ കോളേജിനും (1977 മുതൽ പ്രവർത്തനക്ഷമമായത്), ആശുപത്രിക്കും (2001 മുതൽ 2002 വരെ പ്രവർത്തനക്ഷമമായത്) 900 കിടക്കകളുള്ള കെട്ടിടങ്ങൾ നിർമ്മിച്ചു.
സരൈധേല കാമ്പസിലെ ആശുപത്രിയിൽ പഴയ കെട്ടിടത്തിൽ സർജറിയും ഓർത്തോപീഡിക്‌സും ഒഴികെയുള്ള എല്ലാ ക്ലിനിക്കൽ വിഭാഗങ്ങളും അടങ്ങിയിരിക്കുന്നു.
1977 മുതൽ എംബിബിഎസ് കോഴ്സുകളിലേക്കുള്ള വാർഷിക എൻറോൾമെന്റ് 50 ആണ്.
വിവിധ സ്ട്രീമുകളിലുള്ള പാരാമെഡിക്കൽ പരിശീലന കോഴ്‌സുകൾക്ക് കോളേജിൽ സൗകര്യമുണ്ട്. സമീപ ജില്ലകളിൽ നിന്നും സംസ്ഥാനങ്ങളിൽ നിന്നും വരുന്ന 1000 ഓളം ഒപിഡി രോഗികൾക്ക് ഈ ആശുപത്രി മെഡിക്കൽ സൗകര്യങ്ങൾ നൽകുന്നു.
പുറം കണ്ണികൾ
വർഗ്ഗം:Coordinates on Wikidata വർഗ്ഗം:ഝാർഖണ്ഡിലെ മെഡിക്കൽ കോളേജുകൾ
അമാറില്ലോ, ടെക്സസ്
അമറില്ലോ(സ്പാനിഷ് ഭാഷയിൽ "മഞ്ഞ") യു.എസ് സംസ്ഥാനമായ ടെക്സസിലെ ഒരു നഗരവും പോട്ടർ കൗണ്ടിയുടെ ആസ്ഥാനവുമാണ്. ടെക്സസിലെ ഏറ്റവും ജനസംഖ്യയുള്ള 14-ാമത്തെ നഗരമെന്നതോടൊപ്പം ടെക്സസ് പാൻഹാൻഡിലെ ഏറ്റവും വലിയ നഗരവുമാണിത്. നഗരത്തിന്റെ ഒരു ഭാഗം റാൻഡാൽ കൗണ്ടിയിലേയ്ക്കും വ്യാപിച്ചുകിടക്കുന്നു. 2020 ഏപ്രിൽ 1 ലെ കണക്കനുസരിച്ച് അമറില്ലോയിലെ ജനസംഖ്യ 200,393 ആയിരുന്നു. അമാരില്ലോ-പമ്പ-ബോർഗർ കംബൈൻഡ് സ്റ്റാറ്റിസ്റ്റഇക്കൽ മേഖലയിലാകമാനം 2020 ലെ കണക്കനുസരിച്ച് 308,297 ജനസംഖ്യയുണ്ട്.
യഥാർത്ഥത്തിൽ ഒനിഡ എന്ന് പേരുണ്ടായിരുന്ന അമറില്ലോ നഗരം സ്ഥിതി ചെയ്യുന്നത് ലാനോ എസ്റ്റകാഡോ മേഖലയിലാണ്. ഫോർട്ട് വർത്ത് ആൻറ് ഡെൻവർ സിറ്റി റെയിൽ‌പ്പാത നൽകിയ റെയിൽ‌ ഗതാഗതവും ചരക്ക് സേവന ലഭ്യതയും 19-ാം നൂറ്റാണ്ടിന്റെ അവസാനത്തിൽ നഗരം ഒരു കന്നുകാലി വിപണന കേന്ദ്രമായി വളരുന്നതിന് കാരണമായി.
അവലംബം
വർഗ്ഗം:ടെക്സസിലെ പട്ടണങ്ങൾ
തൊലിജന്മമുനജേയു
ത്യാഗരാജസ്വാമികൾ ബിലഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് തൊലിജന്മമുനജേയു
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ബിലഹരി രാഗത്തിൽ ചിട്ടപ്പെടുത്തിയ കൃതികൾ
ശീതള പ്രസാദ്
ശീതള പ്രസാദ് ഇന്ത്യയിലെ ഒരു രാഷ്ട്രീയപ്രവർത്തകൻ ആണ്. അദ്ദേഹം ഉത്തർപ്രദേശിലെ പതിനേഴാമത് നിയമസഭ യിൽ സിരഥു മണ്ഡലത്തിൽ നിന്നുള്ള അംഗമാണ്. അദ്ദേഹം ഭാരതീയ ജനതാ പാർട്ടി അംഗമാണ്.
രാഷ്ട്രീയ ജീവിതം
ഉത്തർപ്രദേശിലെ പതിനേഴാമത്തെ നിയമസഭയിൽ അംഗമായിരുന്നു പ്രസാദ്. 2017 മുതൽ സിറാത്തു നിയോജകമണ്ഡലത്തെ പ്രതിനിധീകരിച്ച് ബിജെപി അംഗമാണ്.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നേതാക്കൾ വർഗ്ഗം:നിയമസഭാംഗങ്ങൾ സംസ്ഥാനം തിരിച്ച് വർഗ്ഗം:ഉത്തർപ്രദേശിലെ നിയമസഭാംഗങ്ങൾ വർഗ്ഗം:Pages with unreviewed translations
സിംഹവിഷ്ഫൂർജ്ജിതം
ഒരു സംസ്കൃത വൃത്തമാണ് സിംഹവിഷ്ഫൂർജ്ജിതം. ധൃതിഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
അഞ്ചാറേഴായ് മം മം ഭമയം യം സിംഹവിഷ്ഫൂർജ്ജിതത്തിൽ
ശെഹ്ബ ഹുസൈൻ
ആദ്യകാല ജീവിതവും വിദ്യാഭ്യാസവും
ഉത്തർ പ്രദേശ്‌ ജില്ലയിലെ ലഖ്നൗവിലാണ് ജനനം.
ഫിലാഡെൽഫിയയിലെ പെൻസിൽവാനിയ സർവകലാശാലയിൽ നിന്നും ബിരുദാനന്തരബിരുദവും ഡൽഹി സർവകലാശാലയിൽ നിന്നും വൈദ്യ-മനശാസ്ത്ര സാമൂഹിക പ്രവർത്തനത്തിലും ബിരുദാനന്തരബിരുദം നേടിയിട്ടുണ്ട്.
വെന്നിമല
കേരളത്തിലെ കോട്ടയം ജില്ലയിലെ പുതുപ്പള്ളി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് വെന്നിമല. കോട്ടയം നഗരത്തിൽ നിന്നും 16 km കിഴക്ക് ഭാഗത്താണ് ഈ പ്രദേശം. പശ്ചിമ കേരളത്തിലെ പട്ടണങ്ങൾക്കും പശ്ചിമഘട്ട മലകൾക്കുമിടയിലാണ് ഇത് സ്ഥിതിചെയ്യുന്നത്. ഒരു കാലത്ത് ഇടതൂർന്ന വനമായിരുന്നു വെന്നിമല.
ഹിന്ദു പുരാണങ്ങളിലെ വിവരണമനുസരിച്ച്, ത്രേതായുഗത്തിൽ ശ്രീരാമനും ലക്ഷ്മണനും ഈ സ്ഥലം സന്ദർശിച്ചുവെന്നാണ് ഐതിഹ്യം. പ്രാദേശിക ഋഷിമാരെ ഭീഷണിപ്പെടുത്തി ഉപദ്രവിച്ച നിരവധി അസുരന്മാരെ ലക്ഷ്മണൻ വധിച്ചുവെന്നാണ് വിശ്വാസം. അസുരന്മാരുടെ മേൽ ലക്ഷ്മന്റെ വിജയം ആഘോഷിച്ച ഗ്രാമത്തിന് വിജയാദ്രി എന്ന് പേര് ലഭിച്ചുവെന്നും അത് വെന്നിമലയെന്ന പേരിന് കാരണമായെന്നും വിശ്വസിക്കുന്നു.
ചരിത്രം
14-ആം നൂറ്റാണ്ടിൽ രചിക്കപ്പെട്ട ഉണ്ണുനീലി സന്ദേശത്തിൽ വെന്നിമലയേയും മണികണ്ഠപുരത്തേയും തെക്കുംകൂർ രാജവംശത്തിന്റെ, തലസ്ഥാനമായി വിവരിക്കുന്നുണ്ട്. തെക്കുംകൂർ രാജാവിനെക്കുറിച്ചും രാജ്യത്തെ പുരോഗതികളെക്കുറിച്ചും കവിതയിൽ വിവരണമുണ്ട്. ഏകദേശം 1,000 വർഷം മുമ്പാണ് മനുഷ്യർ ഇവിടെ താമസമാക്കിയത് എന്ന് കരുതപ്പെടുന്നു.
വെന്നിമല ക്ഷേത്രം
ഈ കുന്നിൽമുകളിൽ, ഒരു ക്ഷേത്രമുണ്ട്. ഇത് ഭാസ്‌കരവർമ്മൻ നിർമ്മിച്ചതാണത്രേ. ഇപ്പോഴത്തെ ക്ഷേത്രത്തിന്റെ നിർമ്മിതി പിന്നീടുള്ളതാകാമെങ്കിലും ക്ഷേത്രത്തിന് ഏകദേശം 1,000 വർഷം പഴക്കമുണ്ടെന്ന് വിശ്വസിക്കപ്പെടുന്നു. പ്രധാന വിഗ്രഹം ലക്ഷ്മണ പെരുമാൾ ആണ്. ഈ ക്ഷേത്രത്തെ സംരക്ഷിത സ്മാരകമായി കേരള സർക്കാർ പ്രഖ്യാപിച്ചിച്ചിട്ടുണ്ട്. തെക്കുംകൂർ രാജവംശത്തിന്റെ പ്രാരംഭ ആസ്ഥാനമാണ് വെന്നിമല.
ഷഡ്‌കാലഗോവിന്ദമാരാർ
വിഖ്യാത കർണ്ണാടകസംഗീതജ്ഞനായിരുന്നു ഷഡ്കാലഗോവിന്ദമാരാരുടെ ജന്മഗൃഹം വെന്നിമലയിലായിരുന്നു. ഗോവിന്ദമാരാരുടെ സ്മരണ നിലനിർത്തുന്നതിനായി ഇവിടെ ഒരു സ്മാരക മന്ദിരമുണ്ട്.
ലൂസി (ബഹിരാകാശപേടകം)
[[പ്രമാണം:Animation_of_Lucy's_trajectory_around_Sun.gif|വലത്ത്‌|ലഘുചിത്രം| സൂര്യനു ചുറ്റുമുള്ള ലൂസിയുടെ സഞ്ചാരപഥത്തിന്റെ ആനിമേഷൻ
2017 ജനുവരി 4 -ന് നാസയുടെ ഡിസ്കവറി ദൗത്യത്തിന്റെ ഭാഗമായി ലൂസിയെ തിരഞ്ഞെടുത്തു.
ലൂസി ഹോമിനിൻ അസ്ഥികൂടത്തിന്റെ പേരാ ഈ ദൗത്യത്തിന് നൽകിയിരിക്കുന്നത്. കാരണം ട്രോജന്റെ പഠനത്തിന് "ഗ്രഹ രൂപീകരണത്തിന്റെ ഫോസിലുകൾ" വെളിപ്പെടുത്താൻ കഴിയും. 1967 -ലെ ബീറ്റിൽസ് ഗാനമായ " ലൂസി ഇൻ ദി സ്കൈ വിത്ത് ഡയമണ്ട്സ് " എന്ന ഗാനത്തിന്റെ പേരിലാണ് ഓസ്ട്രലോപിത്തക്കസ് എന്ന പേര് ലഭിച്ചത്.
അവലംബം
വർഗ്ഗം:നാസ ബഹിരാകാശ ദൗത്യങ്ങൾ
ബാബാ ബൽബീർ സിംഗ്
പഞ്ചാബിൽ 160 കിലോമീറ്റർ നീളമുള്ള കാളി ബെയ്‌ൻ നദിയെ പുനരുജ്‌ജീവിപ്പിച്ച സാമൂഹ്യപ്രവർത്തകനാണ് ബൽബീർ സിങ് സീചേവാൾ. 2017 ൽ പത്മശ്രീ ലഭിച്ചു.
ദി ഫോർച്യൂൺ ടെല്ലർ (കാരവാജിയോ)
ഇറ്റാലിയൻ ബറോക്ക് ആർട്ടിസ്റ്റ് മൈക്കലാഞ്ചലോ മെറിസി ഡ കാരവാജിയോ ചിത്രീകരിച്ച ചിത്രമാണ് ദി ഫോർച്യൂൺ ടെല്ലർ. ഇതിന്റെ രണ്ട് പതിപ്പുകൾ നിലവിലുണ്ട്. രണ്ടും കാരവാജിയോയുടേതാണ്. ഇതിൽ ആദ്യത്തേത് 1594-ൽ നിന്നും (ഇപ്പോൾ റോമിലെ മ്യൂസി ക്യാപിറ്റോളിനിയിൽ) രണ്ടാമത്തേത് 1595-ൽ നിന്നും (അത് പാരീസിലെ ലൂവ്രേ മ്യൂസിയത്തിലാണ്) ഉള്ളതാണ്. രണ്ട് കേസുകളിലെയും തീയതികൾ തർക്കത്തിലാണ്.
വിഷയം
പെയിന്റിംഗ് ഫോപിഷ്ലി വസ്ത്രം ധരിച്ച ആൺകുട്ടിയും (രണ്ടാമത്തെ പതിപ്പിൽ മോഡൽ കാരവാജിയോയുടെ കൂട്ടാളിയായ സിസിലിയൻ ചിത്രകാരൻ മരിയോ മിന്നിറ്റി ആണെന്ന് വിശ്വസിക്കപ്പെടുന്നു) ഒരു ജിപ്സി പെൺകുട്ടി അവന്റെ കൈപ്പത്തി വായിക്കുന്നതായി ചിത്രീകരിച്ചിരിക്കുന്നു. അവളുടെ മുഖത്തേക്ക് നോക്കുമ്പോൾ ആൺകുട്ടി സന്തോഷവാനായി കാണപ്പെടുന്നു, അവൾ അവന്റെ നോട്ടം തിരികെ നൽകുന്നു. പെയിന്റിംഗിന്റെ സൂക്ഷ്മപരിശോധനയിൽ യുവാവ് ശ്രദ്ധിക്കാത്തത് എന്താണെന്ന് വെളിപ്പെടുത്തുന്നു: പെൺകുട്ടി സൗമ്യമായി കൈകൊണ്ട് തലോടുമ്പോൾ മോതിരം നീക്കംചെയ്യുന്നു.
ചിത്രകാരനെക്കുറിച്ച്
1590 കളുടെ ആരംഭം മുതൽ 1610 വരെ റോം, നേപ്പിൾസ്, മാൾട്ട, സിസിലി എന്നിവിടങ്ങളിൽ സജീവമായ ഒരു ഇറ്റാലിയൻ ചിത്രകാരനായിരുന്നു കാരവാജിയോ. അദ്ദേഹത്തിന്റെ ചിത്രങ്ങൾ ഭൗതികവും വൈകാരികവുമായ മനുഷ്യാവസ്ഥയെക്കുറിച്ചുള്ള ഒരു യാഥാർത്ഥ്യ നിരീക്ഷണത്തെ സമന്വയിപ്പിച്ച് ലഘുവായ നാടകീയമായ ഉപയോഗത്തിലൂടെ ബറോക്ക് പെയിന്റിംഗിനെ സ്വാധീനിച്ചു. കാരവാജിയോ ചിയറോസ്ക്യൂറോയുടെ നാടകീയമായ ഉപയോഗത്തിലൂടെ ഭൗതികമായ നിരീക്ഷണം നടത്തി. അത് ടെനെബ്രിസം എന്നറിയപ്പെട്ടു. അദ്ദേഹം ഈ വിദ്യയെ ഒരു പ്രധാന സ്റ്റൈലിസ്റ്റിക് ഘടകമാക്കി, ഇരുണ്ട നിഴലുകൾ, പ്രകാശത്തിന്റെ തിളക്കമുള്ള ഷാഫ്റ്റുകളിൽ വിഷയങ്ങൾ എന്നിവയെ രൂപാന്തരപ്പെടുത്തി. കാരവാജിയോ നിർണായക നിമിഷങ്ങളും രംഗങ്ങളും ചിത്രീകരിച്ചു. അതിൽ പലപ്പോഴും അക്രമ പോരാട്ടങ്ങൾ, പീഡനങ്ങൾ, മരണം എന്നിവയും ഉൾപ്പെടുന്നു. തത്സമയ മാതൃകകളുമായി അദ്ദേഹം അതിവേഗം ചിത്രീകരിച്ചു. ഡ്രോയിംഗുകൾ ഉപേക്ഷിക്കാനും ക്യാൻവാസിലേക്ക് നേരിട്ട് ചിത്രീകരിക്കാനും അദ്ദേഹം താൽപ്പര്യപ്പെട്ടിരുന്നു. മാനെറിസത്തിൽ നിന്ന് ഉയർന്നുവന്ന പുതിയ ബറോക്ക് ശൈലിയിലുള്ള അദ്ദേഹത്തിന്റെ സ്വാധീനം അഗാധമായിരുന്നു. പീറ്റർ പോൾ റൂബൻസ്, ജുസെപ് ഡി റിബെറ, ജിയാൻ ലോറെൻസോ ബെർനിനി, റെംബ്രാന്റ് എന്നിവരുടെ ചിത്രങ്ങളിൽ ഇത് നേരിട്ടോ അല്ലാതെയോ കാണാൻ കഴിയും. അദ്ദേഹത്തിന്റെ സ്വാധീനത്തിൽ തുടർന്നുള്ള തലമുറയിലെ കലാകാരന്മാരെ "കാരവാഗിസ്റ്റി" അല്ലെങ്കിൽ "കാരവഗെസ്ക്യൂസ്" എന്നും ടെനെബ്രിസ്റ്റുകൾ അല്ലെങ്കിൽ ടെനെബ്രോസി ("ഷാഡോയിസ്റ്റുകൾ") എന്നും വിളിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:കാരവാജിയോ ചിത്രീകരിച്ച ചിത്രങ്ങൾ
കുർട്ടിസ് ഐലന്റ് ദേശീയോദ്യാനം
ഓസ്ട്രേലിയയിലെ ക്യൂൻസ് ലാന്റിലുള്ള ഗ്ലാഡ്സ്റ്റൺ മേഖലയിലെ കുർട്ടിസ് ദ്വീപിൽ സ്ഥിതിചെയ്യുന്ന ദേശീയോദ്യാനമാണ് കുർട്ടിസ് ഐലന്റ് ദേശീയോദ്യാനം. ബ്രിസ്ബേനു വടക്കു-പടിഞ്ഞാറായി 474 കിലോമീറ്ററും റോക്ക് ഹൈറ്റണിനു വടക്കു-കിഴക്കായി 40 കിലോമീറ്റർ അകലെയുമാണ് ഈ ദേശീയോദ്യാനം. തീരപ്രദേശത്തെ കുറ്റിക്കാടുകൾ, തീരദേശമഴക്കാടുകൾ, മണൽക്കൂനകൾ, കടൽത്തീരത്തെ തിട്ടകൾ, ഉപ്പു പാടങ്ങൾ എന്നിവ ഈ ദേശീയോദ്യാനത്തിലെ ആകർഷണങ്ങളാണ്.
ഈ ദ്വീപുകളുടെ തെക്കൻ ഭാഗങ്ങളിൽ കോൾ സീം ഗ്യാസ് കയറ്റി അയക്കാനുള്ള സൗകര്യങ്ങൾക്കു (പ്രകൃതി വാതകങ്ങൾ ദ്രവീകരിക്കാനുള്ള പ്ലാന്റുകൾ ഉൾപ്പെടെ) വേണ്ടി വികസിപ്പിച്ചു കൊണ്ടിരിക്കുകയാണ്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ഛോട്ടാ ഷിഗ്രി ഹിമാനി
പുറംകണ്ണികൾ
വർഗ്ഗം:ഇന്ത്യയുടെ ഭൂഗർഭശാസ്ത്രം വർഗ്ഗം:ഹിമാനികൾ വർഗ്ഗം:ഇന്ത്യയിലെ ഹിമാനികൾ
ഹസ്തരേഖാശാസ്ത്രം
സ്വാധീനം
ഭാരതത്തിൽ നിന്ന് ചൈന, ടിബറ്റ്, ഈജിപ്ത്, പേർഷ്യ,പാലസ്തീൻ, ബാബിലോണിയ  യൂറോപ്പ് എന്നിവിടങ്ങളിലേക്ക് വ്യാപിച്ചുവെന്നു കരുതുന്നു. ചിലയിടങ്ങളിൽ കൈനോട്ടം എന്നപേരിലും ഇത് അറിയപ്പെടുന്നു. വാല്മീകി 567 ശ്ലോകങ്ങൾ ഉൾക്കൊള്ളുന്ന ഒരു പുസ്തകം ഈ വിഷയത്തെക്കുറിച്ചെഴുതിയതായി കരുതുന്നു യവനദാർശനികനായിരുന്നു അനക്സഗോറസ് ഹസ്തരേഖയെക്കുറിച്ച് പഠിച്ചിരുന്നതായും ചരിത്രരേഖകൾ സാക്ഷ്യപ്പെടുത്തുന്നു.അലക്സാണ്ടർ ചക്രവർത്തി തന്റെ ഉദ്യോഗസ്ഥരുടെ സ്വഭാവസവിശേഷതകൾ മനസ്സിലാക്കാൻ ഹസ്തരേഖാശാസ്ത്രം ഉപയോഗിച്ചിരുന്നതായും പറയപ്പെടുന്നു.
വിമർശനം
കേവലംഅന്ധവിശ്വാസപരമായ ഒരു സംഹിതയായി ഹസ്തരേഖാശാസ്ത്രത്തെ ആധുനിക ശാസ്ത്രം വിലയിരുത്തുന്നു.
ലാൽഭായ് ദൽപത്ഭായ് മ്യൂസിയം
ഇന്ത്യയിലെ ഗുജറാത്തിലെ അഹമ്മദാബാദിലുള്ള ഇന്ത്യൻ ശിൽപങ്ങൾ, വെങ്കലങ്ങൾ, കൈയെഴുത്തുപ്രതികൾ, പെയിന്റിംഗുകൾ, ഡ്രോയിംഗുകൾ, മിനിയേച്ചർ പെയിന്റിംഗുകൾ, മരപ്പണികൾ, കൊന്തകൾ, പുരാതനവും സമകാലികവുമായ നാണയങ്ങൾ എന്നിവയുടെ ഒരു മ്യൂസിയമാണ് ലാൽഭായ് ദൽപത്ഭായ് മ്യൂസിയം. ചുരുക്കത്തിൽ എൽ.ഡി. മ്യൂസിയം എന്നും അറിയപ്പെടുന്നു.
ചരിത്രം
1956-ൽ സ്ഥാപിതമായത് മുതൽ, എൽ.ഡി ഇൻസ്റ്റിറ്റ്യൂട്ട് ഓഫ് ഇൻഡോളജി വിവിധ തരത്തിലുള്ള അപൂർവ കൈയെഴുത്തുപ്രതികളും പുരാവസ്തുക്കളും ശേഖരിച്ച് സംരക്ഷിക്കുന്നു. അവയിൽ ചിലത് എൽ.ഡി.മ്യൂസിയത്തിന് കൈമാറുന്നു. മ്യൂസിയം സ്ഥാപിക്കുന്നതിന് കാരണമായത് വിദ്വാനായ സന്യാസ പണ്ഡിതൻ മുനി പുണ്യവിജയജി, അഹമ്മദാബാദിലെ പ്രശസ്ത വ്യവസായി ഷേത്ത് കസ്തൂർഭായ് ലാൽഭായ് തുടങ്ങി രണ്ട് ശ്രദ്ധേയരായ വ്യക്തികളുടെ ഉൾക്കാഴ്‌ചയുടെയും പ്രവർത്തനത്തിന്റെയും ഫലമാണ്. കാലക്രമേണ ശേഖരം വളർന്നപ്പോൾ, ബോർഡ് ഓഫ് ട്രസ്റ്റീസിന് (ലാൽഭായ് ദൽപത്ഭായ് ഭാരതീയ സംസ്‌കൃതി വിദ്യാമന്ദിറിന്റെ) ശേഖരം പ്രദർശിപ്പിക്കുന്നതിന് ഒരു പ്രത്യേക മ്യൂസിയം കെട്ടിടത്തിന്റെ ആവശ്യകത ശക്തമായി തോന്നി. തൽഫലമായി, ഇൻസ്റ്റിറ്റ്യൂട്ടിന്റെ നിലവിലുള്ള കെട്ടിടത്തോട് ചേർന്ന് ഒരു പുതിയ മ്യൂസിയം കെട്ടിടം നിർമ്മിച്ചു. ഇത് അന്താരാഷ്ട്ര പ്രശസ്ത ആർക്കിടെക്റ്റ് ബാൽകൃഷ്ണ ദോഷി രൂപകല്പന ചെയ്തു. പുതിയ മ്യൂസിയം കെട്ടിടത്തിലെ ശേഖരം 1984-ൽ പൊതുജനങ്ങൾക്കായി തുറന്നുകൊടുത്തു. 1985-ൽ ബ്രജ് കുമാർ നെഹ്‌റു (ഗുജറാത്ത് ഗവർണർ) ഔദ്യോഗികമായി ഉദ്ഘാടനം ചെയ്തു.
പുറംകണ്ണികൾ
വർഗ്ഗം:ഇന്ത്യയിലെ ആർട്ട് ഗാലറികൾ
പത്താൻകോട്ട് ജില്ല
ഇന്ത്യയിൽ പഞ്ചാബ് സംസ്ഥാനത്തിലെ ഒരു ജില്ലയാണ് പത്താൻകോട്ട് ജില്ല അഥവാ പഠാൻകോട്ട് ജില്ല (ਪਠਾਣਕੋਟ ਜ਼ਿਲ੍ਹਾ), Pathankot). പത്താൻകോട്ട് ആണ് ജില്ലയുടെ ആസ്ഥാനം. 2011 ജൂലൈ 29-ന് ഗുർദാസ്പൂർ ജില്ലയിൽ നിന്ന് വേർപ്പെടുത്തി പത്താൻകോട്ട് ആസ്ഥാനമാക്കി ജില്ല രൂപവത്ക്കരിച്ചു.
ഭൂമിശാസ്ത്രം
ഉത്തരേന്ത്യയിൽ മൂന്ന് ഇന്ത്യൻ സംസ്ഥാനങ്ങൾ സന്ധിക്കുന്ന പ്രദേശം കൂടിയാണ് പത്താൻകോട്ട്. പഞ്ചാബ്, ഹിമാചൽപ്രദേശ്, ജമ്മുകാശ്മീർ എന്നിവയാണവ. കൂടാതെ പാകിസ്താൻ അതിർത്തിയോട് വളരെയധികം ചേർന്ന് കിടക്കുന്ന പ്രദേശമാണിത്.
ജനസംഖ്യ
പത്താൻകോട്ട് ജില്ലയിലെ ജനസംഖ്യ 626,154 ആണ്, ജനസാന്ദ്രത 670/km2. വിസ്തീർണ്ണം 929 ചതുരശ്ര കിലോമീറ്റർ ആണ്
സുഖകരം
ഒരു സംസ്കൃത വൃത്തമാണ് സുഖകരം. അതിധൃതിച്ഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
പത്താൻകോട്ട് ജില്ല
അവലംബം
വർഗ്ഗം:പത്താൻകോട്ട് വർഗ്ഗം:പഞ്ചാബിലെ ജില്ലകൾ (ഇന്ത്യ) വർഗ്ഗം:പത്താൻകോട്ട് ജില്ല
സുഖകരം
ലക്ഷണം
നനനമൊടു ജനസമൊടുവിൽ ഗുരു സുഖകരവൃത്തം
ടെട്രാമെലേസീ
രണ്ട് ജനുസുകളിലായി രണ്ട് സ്പീഷിസുകൾ മാത്രമുള്ള ഒരു സപുഷ്പി സസ്യകുടുംബമാണ് ടെട്രാമെലേസീ (Tetramelaceae).
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ടെട്രാമെലേസീ
ജനാഭായ് ദർഗാ ബായ് പട്ടേൽ
ഗുജറാത്തിലെ ദീസയിൽ മാതള നാരക കൃഷിയിൽ മികവു തെളിയിച്ച ഭിന്നശേഷിക്കാരനായ കർഷകനാണ് ജനാഭായ് ദർഗാഭായ് പട്ടേൽ. 2017 ൽ പത്മശ്രീ ലഭിച്ചു.
അവലംബം
വർഗ്ഗം:കർഷകർ വർഗ്ഗം:പത്മശ്രീ പുരസ്കാരം ലഭിച്ചവർ
ദ ട്രമ്പെറ്റ് ഓഫ് ദ സ്വാൻ
അമേരിക്കൻ എഴുത്തുകാരനായിരുന്ന  ഇ. ബി. വൈറ്റിന്റെ ഒരു ബാലസാഹിത്യ നോവലാണ് ദ ട്രമ്പെറ്റ് ഓഫ് ദ സ്വാൻ (The Trumpet of the Swan). 1970ലാണ് ഈ നോവൽ പ്രസിദ്ധീകരിച്ചത്.
കഥാസാരം
1968ലെ ഒരു വസന്തകാലത്തെ കാനഡയെ പശ്ചാത്തലമാക്കിയാണ് വൈറ്റ് ഈ നോവൽ ഏഴുതിയിരിക്കുന്നത്. കോബ് എന്നുപേരുള്ള ആൺ അരയന്നവും പെൻ എന്നു പേരുള്ള പെൺ അരയന്നവും ചേർന്ന് ഒരു ചെറിയ ദ്വീപിലെ കുളത്തിൽ അവരുടെ വേനൽക്കാല കൂടു പണിതു. സാം ബീവർ എന്ന പതിനൊന്നുകാരനെ അവന്റെ പിതാവിന്റെ കൂടെ അരയന്നങ്ങളെ നിരീക്ഷിക്കാനും കുറുക്കൻ നിന്നും അവയെ സംരക്ഷിക്കാനും വേണ്ടി ആ കുളത്തിനടുത്ത്  ഒരു തമ്പടിച്ചു. അരയന്നങ്ങൾക്ക് സാമിനേയും അച്ചനേയും വിശ്വാസമായിരുന്നു. അരയന്നകൂട്ടിലെ 5 മുട്ടകൾ വിരിഞ്ഞതിൽ ഒരു കുഞ്ഞരയന്നത്തിനുമാത്രം ശംബ്ദമുണ്ടാക്കാൻ കഴിയില്ലായിരുന്നു. ആ കുഞ്ഞരയന്നം ചെയ്തു. അതിനെത്തുടർന്നുള്ള സംഭവങ്ങളാണ് നോവലിന്റെ കഥയ്ക്കാധാരം.
അവലംബം
വർഗ്ഗം:അമേരിക്കൻ കുട്ടികളുടെ നോവലുകൾ
സുഖാവഹം
ഒരു സംസ്കൃത വൃത്തമാണ് സുഖാവഹം. അതിജഗതിച്ഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
നരനരം വരുന്നതു സുഖാവഹം
ഉദാഹരണം
ചെറിയ പർപ്പടം വലിയ പർപ്പടം കുറിയ ചോറുമക്കറിയുമദ്ഭുതം
ഉദയഗിരി-ഖണ്ഡഗിരി ഗുഹകൾ
ഭുവനേശ്വറിൽ നിന്നും 8 കിലോമീറ്റർ അകലെ ചെങ്കല്ലുകൾ നിറഞ്ഞ ഇരട്ടക്കുന്നുകളിൽ സ്ഥിതിചെയ്യുന്ന ഗുഹകളാണ് ഉദയഗിരി-ഖണ്ഡഗിരി ഗുഹകൾ. ബി.സി ഒന്നാം നൂറ്റാണ്ടിൽ കലിംഗ സാമ്രാജ്യത്തിലെ ഖരവേല രാജാവിന്റെ കാലത്താണ് ഈ ഗുഹകൾ നിർമ്മിച്ചതെന്ന് കരുതപ്പെടുന്നു. ഉദയഗിരിയിൽ 18 ഗുഹകളും ഖണ്ഡഗിരിയിൽ 15 ഗുഹകളുമാണുള്ളത്. മുമ്പ് കട്ടാക്കാ ഗുഹകൾ അഥവാ കട്ടക് ഗുഹകൾ എന്നറിയപ്പെട്ടിരുന്ന ഈ ഗുഹകൾ ഇപ്പോൾ ആർക്കിയോളജിക്കൽ സർവെ ഓഫ്‌ ഇന്ത്യയുടെ സംരക്ഷണയിലാണ്‌.
ശിലാലിഖിതങ്ങളിൽ 'ലെന' എന്നാണ് ഇവയുടെ പേര് രേഖപ്പെടുത്തിയിരിക്കുന്നത്. ഒരുകാലത്ത് പ്രശസ്തമായ ഒരു ജൈന സന്യാസിമഠം ഇവിടെയുണ്ടായിരുന്നു. 'റാണി ഗുംഫ' അഥവാ 'റാണിയുടെ ഗുഹ' എന്ന രണ്ട് നിലകളുള്ള ഒരു ഗുഹയും ഇവിടെയുണ്ട്. ഇത് വിപുലമായ കൊത്തുപണികളാൽ അലംകൃതമാണ്.
പുറം കണ്ണികൾ
വർഗ്ഗം:ഇന്ത്യയിലെ ഗുഹാക്ഷേത്രങ്ങൾ
ക്രിസ്റ്റ്യൻ നോർത്ത്‌റപ്പ്
മുൻ ഒബ്‌സ്റ്റെട്രിക്‌സ് ആൻഡ് ഗൈനക്കോളജി ഫിസിഷ്യനും എഴുത്തുകാരനുമാണ് ക്രിസ്റ്റ്യൻ നോർത്ത്‌റപ്പ്. അദ്ദേഹം കപടശാസ്ത്രപരമായ ഇതര വൈദ്യശാസ്ത്രവും വാക്‌സിൻ വിരുദ്ധ ഗൂഢാലോചന സിദ്ധാന്തങ്ങളും സ്വീകരിച്ചു. വാക്‌സിനേഷനെ എതിർത്തതിന്റെ ചരിത്രമുള്ള അവർക്ക് COVID-19 പാൻഡെമിക് സമയത്ത് QAnon പ്രത്യയശാസ്ത്രം സ്വീകരിച്ചിട്ടുണ്ട്. നോർത്ത്‌റപ്പ് ജനപ്രിയ പുസ്തകങ്ങളിലൂടെയും ഒന്നിലധികം സോഷ്യൽ മീഡിയ പ്ലാറ്റ്‌ഫോമുകളിലൂടെയും കാര്യമായ പ്രേക്ഷകരിലേക്ക് എത്തുകയും തെറ്റായ വിവരങ്ങൾ പ്രചരിപ്പിക്കുകയും ചെയ്യുന്നു. പ്രത്യേകിച്ച് COVID-19 നെ കുറിച്ച്.
ആദ്യകാലജീവിതം
ന്യൂയോർക്കിലെ ബഫല്ലോ സ്വദേശിയാണ് നോർത്ത്രൂപ്. നോർത്ത്രൂപിന് അഞ്ച് വയസ്സുള്ളപ്പോൾ, അവരുടെ ആറ് മാസം പ്രായമുള്ള സഹോദരൻ ആശുപത്രിയിൽ പ്രവേശിപ്പിച്ച ശേഷം മരിച്ചു. മറ്റൊരു സഹോദരൻ ഭക്ഷണം കഴിക്കാൻ വിസമ്മതിച്ചു. പക്ഷേ അവരുടെ അമ്മ വൈദ്യോപദേശത്തിന് വിരുദ്ധമായി കുട്ടിയെ വീട്ടിലേക്ക് കൊണ്ടുവന്നു. അവൻ ശരിയാകുമെന്ന് അവർക്ക് അറിയാമെന്ന് അവരുടെ അമ്മ ഊന്നിപ്പറഞ്ഞു. നോർത്ത്‌റപ്പ് ഇതിനെ "അചഞ്ചലമായ മാതൃ അവബോധം" എന്ന് വിളിക്കുന്നു. കൂടാതെ ഈ ബാല്യകാല സംഭവങ്ങളാണ് അവരുടെ നിലവിലെ മെഡിക്കൽ വിശ്വാസങ്ങളിൽ കലാശിച്ചതെന്ന് വിശ്വസിക്കുന്നു.
External links
വർഗ്ഗം:1949-ൽ ജനിച്ചവർ
ഞങ്ങളുടെ കൊച്ചു ഡോക്ടർ
ബാലചന്ദ്രമേനോൻ സംവിധാനം ചെയ്ത 1989 ലെ ഇന്ത്യൻ മലയാളം ചിത്രമാണ് ഞങ്ങളുടെ കൊച്ചു ഡോക്ടർ. ശ്രീവിദ്യ, തിലകൻ, ബാലചന്ദ്ര മേനോൻ, രേവതി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീത സ്കോർ ദർസൻ രാമനാണ്.
കഥാംശം
അമ്മാമ ജോമോൻ എന്നുവിളീക്കുന്ന ഡോ ജയിംസ് വർഗീസ്(ബാലചന്ദ്രമേനോൻ) ലണ്ടനിൽ നിന്നും ഉപരിപഠനം കഴിഞ്ഞ് നാട്ടിലെത്തുന്നു. അമ്മാമ(സുകുമാരി) അവനായി ഒരു ആശുപത്രിതന്നെ പണിതിരിക്കുകയാണ്. പക്ഷേ അതായിരുന്നില്ല ജോമോന്റെ താത്പര്യം അതിനിടയിൽ അവന്റെ സുഹൃത്ത് ഹമീദിന്റെ(നെടുമുടി വേണു) പെങ്ങൾ കാൻസർ ബാധിച്ച് മരിക്കുകകൂടിചെയ്തതോടെ ജോമോൻ നാടുവിടുന്നു. ആശുപത്രി ഒരു ബിസിനസ്സായ മുതലാളിയുടെ(തിലകൻ) ആശുപത്രിയിൽ ആരംഭിക്കുന്നു. അവിടെ കസ്തൂർബ വനിതാസംഘത്തിന്റെ ലീഡർ മിനിയെ(രേവതി) പരിചയപ്പെടുന്നു. ഇഷ്ടപ്പെടുന്നു. ക്രമേണ അവിടെ തിരക്കുള്ള ഡോക്റ്റർ ആകുന്നു. അസഹിഷ്ണുക്കളായ ഡോ ദേവനും(സുകുമാരൻ) സംഖത്തിന്റെയും ചതിയിൽ അയാൾ മരിക്കുന്നു.
പുറംകണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ബാലചന്ദ്രമേനോൻ അഭിനയിച്ച ചലച്ചിത്രങ്ങൾ വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:സരോജ് പാഡി കാമറ ചലിപ്പിച്ച ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
കള്ളിപ്പെണ്ണ്
ഷാജിഫിലിംസിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് കള്ളിപ്പെണ്ണ്. പി.എ. തോമസ്, പ്രകാശ് തോമസ് എന്നീ സ്റ്റുഡിയോകളിൽ നിർമ്മാണം പൂർത്തീകരിച്ച കള്ളിപ്പെണ്ണ് 1966 നവംബർ 11-ന് പ്രദർശനം തുടങ്ങി. ഈ ചിത്രത്തിന്റെ വിതരണം നടത്തിയത് വിമലാ ഫിലിംസായിരുന്നു.
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
മീം
ഒരു സംസ്കാരമോ ജനതയുടേയോ ഉള്ളിൽ പടരുന്ന ആശയമോ, സ്വഭാവമോ, ചിന്തയോ മീം എന്ന് പറയുന്നു (Eng: meme). സംസ്കാരിക ആശയങ്ങൾ ഒരു മനസ്സിൽ നിന്നു മറ്റൊന്നിലേക്ക് പകർത്താൻ ഉപകരിക്കുന്ന യൂണിറ്റ് ഒഫ് ഇൻഫോർമേഷനാണ് മീം. ഫാഷൻ, വസ്ത്രധാരണ രീതി, വ്യക്തികൾ പരസ്പരം അഭിവാദ്യം ചെയ്യുന്ന രീതികൾ, സാംസ്കാരിക ആശയങ്ങൾ എന്നിവ മുതൽ ഹാസ്യപ്രയോഗങ്ങൾ വരെ ഓരോ തരം മീം ആകുന്നു. ഉദാഹരണത്തിന് ഫ്ലൈയിങ്ങ് സ്പാഗറ്റി മോൺസ്റ്റർ ഒരു ഇന്റെർനെറ്റ് മീമാണ്. ശശി ആവുക എന്ന പ്രയോഗം മലയാളഭാഷയിലെ ഒരു മീമിന്റെ ഉദാഹരണമാണ്. പ്രാചീന ഗ്രീക്ക് ഭാഷയിലെ മിമേമാ (μίμημα, Mimema) എന്ന വാക്കിൽ നിന്ന് മീം എന്ന വാക്ക് ഉണ്ടാക്കിയത് സുപ്രസിദ്ധ യുക്തിവാദി  റിച്ചാർഡ് ഡോക്കിൻസാണ്. 1976 ൽ എഴുതിയ ദി സെൽഫിഷ് ജീൻ (The Selfish Gene) എന്ന പുസ്തകത്തിലാണ് അദ്ദേഹം മീമിനെക്കുറിച്ച് ആദ്യമായി പ്രതിപാദിച്ചത്. പലതരം മീമുകൾ മനുഷ്യസമൂഹത്തിൽ പടരാൻ ശ്രമിക്കും അതിൽ വിജയിക്കുന്നവ നിലനിൽക്കുകയും, പരാജയപ്പെടുന്നവ വിസ്മൃതിയിലാണ്ടു പോവുകയും ചെയ്യും. സമൂഹത്തിൽ മീമുകൾ പടരുന്ന രീതിയും പ്രകൃതി നിർദ്ധാരണത്തിലൂടെ ജീവപരിണാമം നടക്കുന്ന പ്രക്രിയയും തമ്മിൽ സാമ്യമുണ്ടെന്നാണ് ശ്രീ ഡോക്കിൻസ് പ്രസ്തുത കൃതിയിൽ സമർത്ഥിച്ചത്.
മീം എന്ന അറബി മുഹമ്മദ് എന്ന നാമത്തിൻ്റെ ചുരുക്കമായി മുസ് ലിംകൾ ഉപയോഗിക്കുന്നു.പ്രത്യേകമായി അക്ഷരത്തെ അവർ ആദരിക്കുകയും സ്നേഹിക്കുകയും ചെയ്യുന്നുണ്ട്.
അവലംബം
വർഗ്ഗം:ആശയവിനിമയം  വർഗ്ഗം:മിമിതകം
വൈബർണം യൂട്ടൈൽ
വൈബർണേസി കുടുംബത്തിലെ ഒരു ഇനം പൂച്ചെടിയാണ് വൈബർണം യൂട്ടൈൽ. സർവീസ് വൈബർണം എന്നും ഇതറിയപ്പെടുന്നു. മധ്യ, തെക്കൻ ചൈനയിൽ നിന്നുള്ള ഈ സസ്യം 4 മുതൽ 8 അടി വരെ (1.2 മുതൽ 2.4 മീറ്റർ വരെ) നീളമുള്ള ഒരു നിത്യഹരിത കുറ്റിച്ചെടിയാണ്. ഇത് വാണിജ്യപരമായി വളരെ അപൂർവമായി മാത്രമേ കാണപ്പെടുന്നുള്ളൂ. വൈബർണം × ബർക്‌വുഡി (വൈബർണം കാർലെസിക്കൊപ്പം), വൈബർണം × പ്രാജൻസ് (വൈബർണം റിറ്റിഡോഫില്ലത്തിനൊപ്പം) എന്നിവയുൾപ്പെടെ, വൈബർണം സങ്കരയിനങ്ങളുടെ ഉൽപാദകരെന്ന നിലയിലാണ് ഇത് അറിയപ്പെടുന്നത്. V. × ബർക്‌വുഡി ഇനങ്ങളായ 'മൊഹാക്ക്', 'പാർക്ക് ഫാം ഹൈബ്രിഡ്', വി. × പ്രാജൻസ് കൾട്ടിവാർ 'പ്രാജൻസ്' എന്നിവയെല്ലാം റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
References
വർഗ്ഗം:ചൈനയിലെ വംശനാശം നേരിടുന്ന സസ്യജാലങ്ങൾ
ജെയ്ൻ സ്റ്റോക്ക്സ് ഗ്രെഗ്
ജെയ്ൻ സ്റ്റോക്ക്സ് "ജീൻ" ഗ്രെഗ് (ജീവിതകാലം: 12 ജൂൺ 1872 - 16 സെപ്റ്റംബർ 1939) ഒരു സ്കോട്ടിഷ്-ഓസ്ട്രേലിയൻ മെഡിക്കൽ ഡോക്ടറും പൊതുജനാരോഗ്യ വിദഗ്ധയുമായിരുന്നു.
കരിയർ
സർവ്വകലാശാലയിൽനിന്ന് പുറത്തുപോയ ശേഷം, മെൽബൺ പ്രാന്തപ്രദേശങ്ങളായ ബ്രൈറ്റണിലും ഫിറ്റ്സ്റോയിലും പൊതു പരിശീലനത്തിലേർപ്പെട്ട അവർ 1896 ൽ വിക്ടോറിയൻ മെഡിക്കൽ വിമൻസ് സൊസൈറ്റി സ്ഥാപിച്ചു. 1896-ൽ ക്വീൻ വിക്ടോറിയ ഹോസ്പിറ്റൽ ഫോർ വിമൻ ആൻറ് ചിൽഡ്രണിൻറെ സ്ഥാപക അംഗമായിരുന്ന അവർ 1910 വരെ ഹോസ്പിറ്റലിൽ ഓണററി മെഡിക്കൽ സ്റ്റാഫ് അംഗമായിരുന്നു.
മരണവും പാരമ്പര്യവും
1939-ൽ വിക്ടോറിയയിലെ റിച്ച്മണ്ടിൽ വെച്ച് ഗ്രെഗ് ക്യാൻസർ ബാധിച്ച് മരണമടഞ്ഞു. 2007-ൽ വിക്ടോറിയൻ ഹോണർ റോൾ ഓഫ് വുമണിൽ ഇടംനേടിയ അവർ, 2012-ൽ "മെഡിക്കൽ ഡോക്‌ടേഴ്‌സ്" എന്ന ഓസ്‌ട്രേലിയൻ തപാൽ സ്റ്റാമ്പ് പരമ്പരയിലും ഇടംനേടി.
സസ്യശാസ്ത്രം (പുസ്തകം)
സസ്യശാസ്ത്രം എന്ന ഈ പുസ്തകത്തിന്റെ കർത്തന്വ് ഡോ. സാജൻ മാറാനാട് ആണ്. സസ്യശാസ്ത്രം എന്തിന് എന്നു തുടങ്ങി ചരിത്രം വർഗ്ഗീകരണം സങ്കേതങ്ങളും സാങ്കേതിക വിദ്യകളും ഇതിൽ വിവരിക്കുന്നു.
ബൈനറി തിരയൽ
കമ്പ്യൂട്ടർ ശാസ്ത്രത്തിലെ ഒരു അടിസ്ഥാന അൽഗോരിതം ആണ് ദ്വയാംശത്തിരച്ചിൽ അഥവാ ബൈനറി തിരയൽ (Binary search). കൂടുംക്രമത്തിലോ കുറയും ക്രമത്തിലോ സംഖ്യകളടുക്കി വച്ച ഒരു അടുക്കിൽ (അറേയിൽ) ഒരു നിശ്ചിതസംഖ്യ തിരയാനുള്ള ഒരു അൽഗോരിതം ആണ് ഇത്. ഇംഗ്ലീഷിൽ ഇതിനെ ബൈനറി സെർച്ച് (Binary Search) എന്ന് വിളിക്കുന്നു.
ഇടത്തുനിന്ന് വലത്തോട്ട് നീങ്ങുമ്പോൾ സംഖ്യകൾ വലുതായി വരുന്ന ഒരു അടുക്കിൽ ഒരു നിശ്ചിതസംഖ്യ x തിരയേണമെങ്കിൽ, ബൈനറി തിരയൽ പ്രകാരം അടുക്കിന്റെ നടുക്കുള്ള സംഖ്യ midഉമായി xനെ താരതമ്യം ചെയ്യുക. x = mid ആണെങ്കിൽ (ചോദ്യത്തിന്റെ ഉത്തരം ലഭിച്ച കാരണം) തിരച്ചിൽ അവിടെ തീരുന്നു. x < mid ആണെങ്കിൽ അടുക്കിന്റെ ആദ്യപകുതിയിലേ x ഉണ്ടാവുകയുള്ളൂ. അതിനാൽ xനു വേണ്ടി അടുക്കിന്റെ ആദ്യപകുതിയിൽ ബൈനറി തിരയൽ നടത്തുക. അല്ലെങ്കിൽ അടുക്കിന്റെ രണ്ടാം പകുതിയിൽ xനു വേണ്ടി ബൈനറി തിരയൽ നടത്തുക. ഇങ്ങനെ ഇനി പകുതികൾ ആയി വിഭജിയ്ക്കാൻ പറ്റാത്ത ഒരു അവസ്ഥ എത്തിയിട്ടും അടുക്കിൽ x എന്ന സംഖ്യ കൺറ്റുകിട്ടിയില്ല എങ്കിൽ x അടുക്കിൽ ഇല്ല എന്ന് തീരുമാനിക്കാം. ഓരോ തവണയും അപ്പോഴുള്ള അംഗങ്ങളുടെ പകുതി എണ്ണം തെരച്ചിലിൽ നിന്ന് ഒഴിവായി പോകുന്നതുകൊണ്ട് തെരച്ചിൽ വളരെ കാര്യക്ഷമം ആണ്. തിരച്ചിലിന്റെ സമയ സങ്കീർണ്ണത (Time complexity) ലോഗരിതമിക് ആണെന്ന് പറയുന്നു.
n അംഗങ്ങളുള്ള ഒരടുക്കിൽ ഈ അൽഗോരിതം O(\log n) താരതമ്യങ്ങൾ നടത്തുന്നു. അതിനാൽ അൽഗോരിതത്തിന്റെ സമയ സങ്കീർണ്ണത O(\log n) ആണ്. ഉപയോഗിയ്ക്കുന്ന സ്ഥലത്തിന്റെ വലിപ്പം ഒരു സ്ഥിരസംഖ്യയാണ്. അതുകൊണ്ട് അതിന്റെ സ്ഥല സങ്കീർണ്ണത (Space complexity) O(1) ആണ്.
അൽഗൊരിതം
ക്രമീകരിയ്ക്കപ്പെട്ടിട്ടുള്ള ഒരു അടുക്കിൽ മാത്രമേ ഈ അൽഗോരിതം ഓടിയ്ക്കാനാവൂ. കണ്ടുപിടിയ്ക്കാനുള്ള വിലയെ ഈ അടുക്കിലെ നടുവിലെ അംഗത്തിന്റെ വിലയുമായി ഒത്തു നോക്കുന്നു. അവ ഒന്നാണെങ്കിൽ തിരയൽ സാർത്ഥകമായി, അവിടെവച്ച് അവസാനിക്കുന്നു. ഇല്ലെങ്കിൽ കണ്ടുപിടിയ്ക്കാനുള്ള അംഗത്തിന്റെ വില നടുവിലെ അംഗത്തിന്റെ വിലയെക്കാൾ ചെറുതാണോ എന്ന് നോക്കുന്നു. ചെറുതാണെങ്കിൽ അത് അടുക്കിന്റെ രണ്ടാമത്തെ പകുതിയിൽ ഉണ്ടാകില്ല എന്ന് ഉറപ്പാണല്ലോ. അഥവാ കണ്ടു പിടിയ്ക്കാനുള്ള അംഗത്തിന്റെ വില നടുവിലെ അംഗത്തിന്റെ വിലയെക്കാൾ വലുതാണെങ്കിൽ അത് അടുക്കിന്റെ ആദ്യ പകുതിയിൽ ഉണ്ടാകില്ല എന്നും ഉറപ്പാണ്. എന്തായാലും അടുത്ത ഘട്ടത്തിൽ ഇവയിൽ ഏതെങ്കിലും ഒരു പകുതി ഉപേക്ഷിയ്ക്കാം. മറ്റേ പകുതി (കുട്ടി അടുക്ക്) എടുത്തു വീണ്ടും മുകളിൽ പറഞ്ഞ നിർദ്ദേശങ്ങൾ പിന്തുടരുക. ഒരു ഘട്ടത്തിൽ തെരയുന്ന അംഗം ഏതെങ്കിലും കുട്ടി അടുക്കിന്റെ നടുവിൽ കണ്ടെത്തപ്പെടും. അപ്പോൾ തിരയൽ അവസാനിപ്പിയ്ക്കാം. അതല്ലെങ്കിൽ കുട്ടി അടുക്കിന്റെ വലിപ്പം 1 ആകുകയും അതിനെ ഇനി രണ്ടായി പകുക്കാൻ സാധിക്കുകയില്ല എന്ന നിലയിൽ എത്തിപ്പെടാം. ഇങ്ങനെ വന്നാൽ തെരയപ്പെടുന്ന വില അടുക്കിലില്ല എന്നർത്ഥം.
ഈ അൽഗോരിതത്തിന്റെ പടികൾ താഴെ കൊടുത്തിരിയിക്കുന്നു.
കൂടുംക്രമത്തിൽ അടുക്കിയിരിക്കുന്ന n അംഗങ്ങളുള്ള A എന്ന ഒരടുക്ക് സങ്കല്പിക്കുക. Aയിലെ അംഗങ്ങൾ എന്നിവ ആണെന്ന് കരുതുക. ഇവ കൂടുംക്രമത്തിൽ ആയതുകൊണ്ട് നിശ്ചയമായും ആയിരിയ്ക്കും.
താഴെ കൊടുത്തിരിയ്ക്കുന്ന നിർദ്ദേശങ്ങൾ പടിപടിയായി പിന്തുടർന്നാൽ t എന്ന സംഖ്യ Aയിലെ അംഗമാണോ എന്നും ആണെങ്കിൽ അതിന്റെ സ്ഥാനാങ്കം (Index) എത്രയെന്നും കണ്ടുപിടിക്കാനാവും.
ഉദാഹരണം
ബൈനറി തിരയലിന്റെ ഒരു ഉദാഹരണം താഴെ കൊടുത്തിരിയ്ക്കുന്നു.
സമയ സങ്കീർണ്ണത
ഈ അൽഗോരിതത്തിന്റെ കാര്യക്ഷമത പരിശോധിയ്ക്കാനായി ഇതിനെ ഒരു ട്രീയോട് ഉപമിയ്ക്കാം. മധ്യത്തിൽ ഉള്ള വില ആയിരിയ്ക്കും ട്രീയുടെ മൂലം. ഈ വിലയേക്കാൾ കുറഞ്ഞ അംഗങ്ങൾ ഉള്ള അടുക്കിന്റെ പകുതി ഈ ട്രീയുടെ ഇടത്തെ സബ്-ട്രീയും മറ്റേ പകുതി വലത്തേ സബ്-ട്രീയും ആയി കണക്കാക്കാം. തുടർന്ന് അടുത്ത നിലയിൽ ഉള്ള സബ്-ട്രീകളിലേയ്ക്ക് പോകുമ്പോൾ ഓരോ പകുതിയിലെയും മദ്ധ്യ വില ആ സബ്-ട്രീയുടെ മൂലം ആയിരിയ്ക്കും. ഇങ്ങനെ കിട്ടുന്ന ഒരു ട്രീയെ ബൈനറി സെർച്ച് ട്രീ എന്ന് വിളിയ്ക്കുന്നു. ഉദാഹരണത്തിന് മുകളിൽ കാണിച്ചിട്ടുള്ള അടുക്കിനെ വലതുവശത്തു കാണുന്ന ഒരു ബൈനറി സെർച്ച് ട്രീ ആയി ചിത്രീകരിയ്ക്കാം. ഇനി നമ്മുടെ തിരയൽ എന്ന പ്രവൃത്തിയെ ട്രീയുടെ മൂലം മുതൽ ഉള്ള ഒരു നടത്തം ആയി കാണാം. ആദ്യം മൂലത്തിലുള്ള വിലയുമായി നമ്മുടെ തിരയുന്ന വിലയെ താരതമ്യപ്പെടുത്തുന്നു. അവ തമ്മിൽ തുല്യമാണെങ്കിൽ നമ്മുടെ തിരയൽ ഫലപ്രദമായി, ഇനി തിരയൽ അവസാനിപ്പിയ്ക്കാം. തുല്യമല്ലെങ്കിൽ പിന്നെ നമ്മൾ തിരയുന്ന വില മൂലത്തിലുള്ള വിലയേക്കാൾ കൂടുതൽ ആണോ എന്ന് നോക്കുക, അങ്ങനെ ആണെങ്കിൽ വലത്തേ സബ്-ട്രീയിലേക്കു പോകുക. അല്ലെങ്കിൽ ഇടത്തെ സബ്-ട്രീയിലേയ്ക്കും. ഇങ്ങനെ നോക്കുമ്പോൾ ഏതൊരു വിലയെ കണ്ടു പിടിയ്ക്കാനും ഏറ്റവും കൂടുതൽ നമ്മൾ ട്രീയുടെ അഗ്രം വരെ മാത്രമേ പോകേണ്ടതുള്ളൂ. അതായത് നമ്മൾ നടത്തേണ്ട പരമാവധി താരതമ്യങ്ങളുടെ എണ്ണം എന്ന് പറയുന്നത് ഈ ട്രീയുടെ ഉയരം എത്രയാണോ അതാണ്. n അംഗങ്ങളുള്ള ഒരു ബൈനറി സെർച്ച് ട്രീയുടെ ഉയരം ആണ്.. അതുകൊണ്ട് \log_2 ആണ് ബൈനറി തിരയലിന്റെ സമയ സങ്കീർണ്ണത എന്നു പറയാം.
അവലംബങ്ങൾ
വർഗ്ഗം:തിയററ്റിക്കൽ കമ്പ്യൂട്ടർ സയൻസ്‎ വർഗ്ഗം:കമ്പ്യൂട്ടർ ശാസ്ത്രം‎ വർഗ്ഗം:കമ്പ്യൂട്ടിങ്ങ്‌ വർഗ്ഗം:അൽഗൊരിതങ്ങൾ
രാജീവ് ധവാൻ
പ്രശസ്തമായ ബാബരി മസ്ജിദ്‌ തകർക്കൽ കേസിൽ, ധവാൻ മുസ്‌ലിംകൾക്കായുള്ള അറ്റോർണി ടീമിനെ നയിച്ചിരുന്നു.
തൊഴിൽമേഖല
ബോയ്സ് ഹൈസ്കൂളിൽ നിന്നും കോളേജിൽ നിന്നുമാണ് രാജീവ് ധവാൻ വിദ്യാഭ്യാസം നടത്തിയത്. അലഹബാദ് സർവകലാശാലയിലും തുടർന്ന് കേംബ്രിഡ്ജിലെ ഇമ്മാനുവൽ കോളേജിലും (അവിടെ കേംബ്രിഡ്ജ് യൂണിയന്റെ പ്രസിഡന്റായി തിരഞ്ഞെടുക്കപ്പെട്ടു) ലണ്ടൻ സർവകലാശാലയിലും നിയമപഠനം നടത്തി. ക്വീൻസ് യൂണിവേഴ്സിറ്റി ബെൽഫാസ്റ്റ്, ബ്രൂനെൽ യൂണിവേഴ്സിറ്റി, വിസ്കോൺസിൻ-മാഡിസൺ സർവകലാശാല, ഓസ്റ്റിനിലെ ടെക്സസ് സർവകലാശാല എന്നിവിടങ്ങളിൽ അദ്ദേഹം പഠിപ്പിച്ചു. ഇന്ത്യൻ ലോ ഇൻസ്റ്റിറ്റ്യൂട്ടിൽ ഓണററി പ്രൊഫസറാണ്.
1994 ൽ നിയമിതനായ ധവാൻ സുപ്രീം കോടതിയിലെ മുതിർന്ന അഭിഭാഷകനാണ്, ഭരണഘടനാപരവും നിയമപരവുമായ വിഷയങ്ങളെക്കുറിച്ച് യുവാക്കളെ ബോധവാന്മാരാക്കാൻ ശ്രമിക്കുന്ന പബ്ലിക് ഇൻററസ്റ്റ് ലീഗൽ സപ്പോർട്ട് ആൻഡ് റിസർച്ച് സെന്റർ അദ്ദേഹം നടത്തുന്നു. 1998 ൽ ഇന്റർനാഷണൽ കമ്മീഷൻ ഓഫ് ജൂറിസ്റ്റിലേക്ക് തിരഞ്ഞെടുക്കപ്പെട്ട ധവാൻ 2003 നും 2007 നും 2009 നും 2009 നും ഇടയിൽ എക്സിക്യൂട്ടീവ് കമ്മിറ്റി അംഗമായിരുന്നു. 2009 ൽ എക്സിക്യൂട്ടീവ് കമ്മിറ്റി ചെയർപേഴ്സണായി അദ്ദേഹത്തെ നിയമിച്ചു.
1992 ൽ ഒരു ജനക്കൂട്ടം നശിപ്പിക്കപ്പെടുന്നതിന് മുമ്പ് പള്ളി നിലനിന്നിരുന്ന സ്ഥലത്തിന്റെ രേഖ സംബന്ധിച്ച് ധവാൻ അലഹബാദ് ഹൈക്കോടതിയുടെ മുമ്പാകെ ബാബ്രി മസ്ജിദ് ആക്ഷൻ കമ്മിറ്റിയെ പ്രതിനിധീകരിച്ചു. ഈ സ്ഥലം ഹിന്ദുക്കളും മുസ്ലീങ്ങളും തമ്മിൽ വിഭജിക്കണമെന്ന് അലഹബാദ് ഹൈക്കോടതി വിധിച്ചപ്പോൾ ധവാൻ പറഞ്ഞു: “ഇത് മുസ്ലീങ്ങളുടെ നിയമപരമായ അവകാശങ്ങൾ കവർന്നെടുക്കുകയും ഹിന്ദുക്കളുടെ ധാർമ്മിക വൈകാരിക അവകാശങ്ങളെ നിയമപരമായ അവകാശങ്ങളാക്കി മാറ്റുകയും ചെയ്യുന്ന പഞ്ചായത്തി നീതിയാണ്”.
In the final hearing of arguments in the Supreme court in the Ram Janm Bhoomi case, Dhavan lost his temper and eventually tore up documents presented as evidence by one of the parties. He was criticized heavily with calls for contempt of court proceedings against him. Dhavan also alleged the judges during the hearing of having an aggressive tone, however he later apologized stating he got emotionally carried away during the hearing.
രാജീവ് ധവാൻ (അന്നത്തെ) സിജെഐ രഞ്ജൻ ഗോഗോയിയുടെ അനുമതിയോടെയാണ് മാപ്പ് വലിച്ചുകീറിയതെന്ന് പിന്നീട് സ്ഥിരീകരിച്ചു.
കോവിഡ് 19 ചികിൽസ
2021 മെയ് മാസത്തിൽ കോവിഡ് പോസിറ്റീവ് ആയതിനെത്തുടർന്ന് ആശുപത്രിയിൽ അഡ്മിറ്റുചെയ്യപ്പെട്ട ധവാൻ നാലുദിവസത്തിനുശേഷം സ്വന്തം ഇഷ്ടപ്രകാരം ആശുപത്രി വിടുകയുണ്ടായി. ആശുപത്രിക്കിടക്കകൾക്ക് തന്നേക്കാൾ ആവശ്യം ചെറുപ്പക്കാർക്ക് ആണെന്നു പറഞ്ഞുകൊണ്ടാണ് അദ്ദേഹം ഡിസ്ചാർജ് വാങ്ങിയത്.
അവലംബം
വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1946-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:CS1 maint: discouraged parameter വർഗ്ഗം:CS1 maint: uses authors parameter വർഗ്ഗം:CS1 maint: Multiple names: authors list
ലക്ഷ്മി രാമകൃഷ്ണൻ
അവലംബം
വർഗ്ഗം: തമിഴ്‌ ചലച്ചിത്രസം‌വിധായകർ വർഗ്ഗം: ഇന്ത്യൻ ചലച്ചിത്ര സംവിധായികമാർ വർഗ്ഗം: 1965-ൽ ജനിച്ചവർ
ശേഖർ നായിക്
കാഴ്ചശേഷിയില്ലാത്തവരു‌ടെ ദേശീയ ക്രിക്കറ്റ് ടീം ക്യാപ്‌റ്റനാണ് ശേഖർ നായിക്. 2017 ൽ പത്മശ്രീ ലഭിച്ചു.
അവലംബം
വർഗ്ഗം:കായികതാരങ്ങൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ക്രിക്കറ്റ് കളിക്കാർ
സുദതി
ഒരു സംസ്കൃത വൃത്തമാണ് സുദതി. ജഗതിച്ഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
വൃത്തമിഹ ഭസം ജസം സുദുതിയാം
ഡാനിയേല ഡി ടോറോ
ഓസ്‌ട്രേലിയൻ വീൽചെയർ ടെന്നീസ് താരമാണ് ഡാനിയേല ഡി ടൊറോ (ജനനം: 16 ഒക്ടോബർ 1974). 2010-ലെ ഫ്രഞ്ച് ഓപ്പൺ ഡബിൾസ് ചാമ്പ്യനും മാസ്റ്റേഴ്സ് ഡബിൾ ചാമ്പ്യനുമായിരുന്നു. സിംഗിൾസിൽ മുൻ ലോക ഒന്നാം നമ്പർ താരവും, രണ്ട് തവണ മാസ്റ്റേഴ്സ് ഫൈനൽ മത്സരാർത്ഥിയുമാണ് ഡി ടോറോ. 2015-ൽ പാരാ ടേബിൾ ടെന്നീസിലേക്ക് മാറി 2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ചു. കുർട്ട് ഫിയർലിയോടൊപ്പം അവർ ടീം ക്യാപ്റ്റനായിരുന്നു.
സ്വകാര്യ ജീവിതം
1974 ഒക്ടോബർ 16 ന് വിക്ടോറിയയിലെ മെൽബണിൽ ഡാനിയേല ഡി ടോറോ ജനിച്ചു. 1988-ൽ ഒരു സ്കൂൾ നീന്തൽ കാർണിവലിൽ മത്സരിക്കുന്നതിനിടെ ഒരു അപകടത്തിൽപ്പെട്ട അവർ ഒരു പാരാപെർജിക്കായി. ആശുപത്രിയിൽ ചികിത്സയിൽ ആയിരിക്കുമ്പോൾ, അപകടത്തെ തുടർന്ന് അവിടെ പ്രവേശിപ്പിക്കപ്പെട്ട ഡി ടോറോ ഓസ്ട്രേലിയൻ റോളേഴ്സ് അംഗമായ സാൻഡി ബ്ലൈത്തുമായി കണ്ടുമുട്ടി. കായികരംഗത്ത് തുടരാൻ അദ്ദേഹം അവരെ പ്രചോദിപ്പിച്ചു. മെൽബണിൽ ഒരു യുവ തൊഴിലാളിയായി ജോലി ചെയ്തുകൊണ്ട് അവർ മെൽബൺ നഗരപ്രാന്തമായ തോൺബറിയിൽ താമസിക്കുന്നു. 2009-ൽ വിക്ടോറിയ യൂണിവേഴ്സിറ്റിയിൽ നിന്ന് അവർ ചൈനീസ് മെഡിസിനിൽ (അക്യുപങ്ചർ, ഹെർബസ്) ബിരുദം നേടി.
മത്സര ടെന്നീസ്
വീൽചെയർ ടെന്നീസിൽ, ഡി ടോറോയെ പാരാപ്ലെജിക് ടി 12 / എൽ 1 എന്ന് തരംതിരിക്കുന്നു. ഒൻപത് വയസ്സുള്ളപ്പോൾ അവർ ആദ്യമായി ടെന്നീസ് കളിക്കാൻ തുടങ്ങി. 1988-ൽ വീൽചെയർ ടെന്നീസ് കളിക്കാൻ തുടങ്ങിയ അവർ 1989-ൽ ഓസ്‌ട്രേലിയയെ പ്രതിനിധീകരിച്ചു. 1991-ൽ ഓസ്ട്രേലിയൻ ഓപ്പൺ നേടി. ഇത് അവരുടെ പത്ത് ഓസ്‌ട്രേലിയൻ ഓപ്പൺ കിരീടങ്ങളിൽ ആദ്യത്തേതായിരുന്നു. അന്താരാഷ്ട്ര തലത്തിൽ അവർ ഒന്നാം സ്ഥാനത്തെത്തി. ഒരിക്കൽ വിക്ടോറിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ സ്കോളർഷിപ്പ് ഉടമയായിരുന്നു. ഒരു പ്രൊഫഷണൽ ടെന്നീസ് താരമെന്ന നിലയിൽ ഡി ടൊറോ മുന്നൂറിലധികം മത്സരങ്ങളിൽ വിജയിച്ചിട്ടുണ്ട്. അവരുടെ പരിശീലകൻ ഗ്രെഗ് ക്രുമ്പാണ്. അവർ ടെന്നീസ് സെന്ററിലും നുനവാഡിംഗിലും പരിശീലനം നൽകുന്നു. വീൽചെയർ സ്‌പോർട്ട് വിക്ടോറിയയ്‌ക്കൊപ്പമാണ് അവരുടെ ക്ലബ് ടെന്നീസ്.
2010-ലെ സീസണിന്റെ അവസാനത്തിൽ, ഡി ടോറോ ലോകത്ത് രണ്ടാം സ്ഥാനത്തെത്തി. 2010-ലെ സീസണിൽ ഓസ്‌ട്രേലിയൻ ഓപ്പണിന്റെ ക്വാർട്ടർ ഫൈനലിലും ഫ്രഞ്ച് ഓപ്പണിന്റെ സെമിഫൈനലിലും യുഎസ് ഓപ്പണിന്റെ ഫൈനലിലും അവർ എത്തി. 2010-ൽ ജപ്പാൻ ഓപ്പണും കൊറിയൻ ഓപ്പണും നേടി. 2010-ൽ നാല് പ്രധാന ടെന്നീസ് ഇനങ്ങളിലെ വനിതാ ഇരട്ട ടെന്നീസ് ഇനങ്ങളിൽ ഡി ടോറോ മത്സരിച്ചു. ഗ്രേറ്റ് ബ്രിട്ടനിലെ ലൂസി ഷുക്കർ, ഹോളണ്ടിലെ അനീക്ക് വാൻ കൂട്ട് എന്നിവരായിരുന്നു അവരുടെ പങ്കാളികൾ. 2011 ൽ ഡി ടോറോയ്ക്ക് പരിക്കേറ്റതിനെ തുടർന്ന് കഴുത്തിൽ വീക്കം സംഭവിച്ചതിനാൽ ഫ്രഞ്ച്, കൊറിയൻ ഓപ്പണുകളിൽ നിന്ന് പിന്മാറേണ്ടി വന്നു. ജാപ്പനീസ് ഓപ്പണിൽ മത്സരിക്കുന്നതിനിടെയാണ് പരിക്ക് സംഭവിച്ചത്.
പാരാലിമ്പിക്സ്
അറ്റ്ലാന്റ 1996, സിഡ്നി 2000, ഏഥൻസ് 2004, ബീജിംഗ് 2008 എന്നിവയുൾപ്പെടെ നിരവധി പാരാലിമ്പിക് ഗെയിമുകളിൽ ഡി ടോറോ മത്സരിച്ചിട്ടുണ്ട്. 2000-ലെ സിഡ്‌നി ഗെയിംസിൽ വനിതാ ഡബിൾസ് മത്സരത്തിൽ ഒരു വെള്ളി മെഡൽ നേടി. ബ്രാങ്ക പുപോവാക് പങ്കാളിയായി 2004-ലെ വനിതാ സിംഗിൾസ് മത്സരത്തിൽ ടോറോ വെങ്കല മെഡൽ നേടി. 2008-ലെ പാരാലിമ്പിക്‌സിൽ പങ്കെടുത്ത അവർ ഓസ്‌ട്രേലിയൻ ടീമിലെ ഏക വനിതാ വീൽചെയർ ടെന്നീസ് കളിക്കാരിയായിരുന്നു.
കോബി ഓപ്പൺ
2003-ൽ വനിതാ സിംഗിൾസ് ഇനത്തിൽ ഡി ടോറോ കോബി ഓപ്പൺ നേടി.
വിരമിക്കൽ
ചൈനീസ് മെഡിസിൻ പഠനത്തിനായി കൂടുതൽ സമയം ചെലവഴിക്കുന്നതിനായി 2005-ൽ ഡി ടോറോ മത്സര ടെന്നീസിൽ നിന്ന് വിരമിച്ചു. 2 യുഎസ് ഓപ്പൺ കിരീടങ്ങൾ, 2000-ലെ വീൽചെയർ ടെന്നീസ് മാസ്റ്റേഴ്സ് ഡബിൾസ് കിരീടം, വെള്ളി, വെങ്കലം ഒളിമ്പിക് മെഡൽ എന്നിവയോടൊപ്പം അവർ തന്റെ കരിയർ അവസാനിപ്പിക്കുന്നു. 2005-ലെ വിരമിക്കലിനുശേഷം, യുവ ടെന്നീസ് കളിക്കാരെ പരിശീലിപ്പിച്ച് വീൽചെയർ ടെന്നീസ് കമ്മ്യൂണിറ്റിയിൽ സജീവമായി തുടർന്നു.
വിരമിക്കലിൽ നിന്ന് മടങ്ങുന്നു
2007 ജനുവരിയിൽ ഓസ്ട്രേലിയൻ ഓപ്പൺ വീൽചെയർ ടെന്നീസ് സൂപ്പർ സീരീസ് മത്സരത്തിൽ പങ്കെടുക്കാൻ ഡി ടോറോ വിരമിക്കലിൽ നിന്ന് മാറി. ആദ്യ റൗണ്ടിൽ തന്നെ അവർ പരാജയപ്പെട്ടു. ഡബിൾസിൽ അവർക്ക് കൂടുതൽ വിജയമുണ്ടായി. അവിടെ പങ്കാളി ലൂസി ഷുക്കറുമായി സെമി ഫൈനലിൽ മത്സരിച്ചു. 2009-ൽ വിംബിൾഡണിൽ വിരമിച്ച ശേഷം അവർ ആദ്യമായി ഫൈനലിൽ പ്രത്യക്ഷപ്പെട്ടു. 2010-ലെ ഫ്രഞ്ച് ഓപ്പൺ കിരീടം ഉൾപ്പെടെ 6 ഫൈനലുകലുകളിൽ അവർ പങ്കെടുത്തു എസ്ഥർ വെർജിയറിനെയും ഷാരോൺ വാൽറാവനെയും തോൽപ്പിച്ചു. സിംഗിൾസിൽ 2010-ലെ യുഎസ് ഓപ്പൺ, 2011-ലെ ഓസ്‌ട്രേലിയൻ ഓപ്പൺ മത്സരങ്ങളിൽ രണ്ട് ഫൈനൽ മത്സരങ്ങളിലും പങ്കെടുത്തു. 2010-ൽ സിംഗിൾസിൽ വീൽചെയർ ടെന്നീസ് മാസ്റ്റേഴ്സിന്റെ ഫൈനലിൽ പങ്കെടുത്തു.
ടേബിൾ ടെന്നീസ്
അവർ ഒരു ക്ലാസ് 4 ടേബിൾ ടെന്നീസ് കളിക്കാരിയാണ്. 2015 ഏപ്രിലിൽ ഇന്റർനാഷണൽ ടേബിൾ ടെന്നീസ് ഫെഡറേഷൻ (ഐടിടിഎഫ്) ഓഷ്യാനിയ പാരാ-ടേബിൾ ടെന്നീസ് ചാമ്പ്യൻഷിപ്പിൽ സി 3-5 മത്സരത്തിൽ ടോറോ ആധിപത്യം സ്ഥാപിച്ചു. വീൽചെയർ ടെന്നീസിൽ നിന്ന് മാറിയതിനുശേഷം അവരുടെ ആദ്യ അന്താരാഷ്ട്ര പാരാ-ടേബിൾ ടെന്നീസ് മത്സരമാണിത്.
2016-ലെ റിയോ പാരാലിമ്പിക്‌സിൽ വനിതാ സിംഗിൾസ് നാലാം ക്ലാസിലെ രണ്ടു മാച്ചും നഷ്ടപ്പെട്ടു. മുന്നേറുന്നതിൽ അവർ പരാജയപ്പെട്ടു.
ഗ്രാൻഡ് സ്ലാം സിംഗിൾസ്
**To prevent confusion, this table only includes the events which took place from 2002 onwards at the Grand Slam venues.
ബാഹ്യ ലിങ്കുകൾ
വർഗ്ഗം:1974-ൽ ജനിച്ചവർ വർഗ്ഗം:2000-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ടെന്നീസ് കളിക്കാർ
ദി നേറ്റിവിറ്റി സ്റ്റോറി
കാതറിൻ ഹാർഡ്‌വിക്കി സംവിധാനം ചെയ്ത് കെയ്‌ഷ കാസിൽ-ഹ്യൂസ്, ഓസ്കാർ ഐസക് എന്നിവർ അഭിനയിച്ച്, യേശുവിന്റെ ജനനത്തെ അടിസ്ഥാനമാക്കി 2006ൽ പുറത്തിറങ്ങിയ അമേരിക്കൻ ബൈബിൾ നാടക ചലച്ചിത്രമാണ് ദി നേറ്റിവിറ്റി സ്റ്റോറി. 2006 നവംബർ 26 ന് വത്തിക്കാൻ സിറ്റിയിൽ പ്രദർശിപ്പിച്ച ശേഷം ഈ ചിത്രം 2006 ഡിസംബർ 1 ന് പുറത്തിറങ്ങി.
യൂദയായിലെ റോമാ പ്രവശ്യയിൽ നടക്കുന്ന കൂട്ടക്കൊലയോടെയാണ് ചിത്രത്തിൻറെ ആരംഭം. ജനങ്ങൾ രക്ഷകനായി കരുതുന്ന മിശിഹായുടെ ജനനവും, അതുമായി ബന്ധപ്പെട്ട് ഹേറോദോസ് രാജാവ് നടത്തിയ കൂട്ടക്കൊലയും ആണ് ഈ ചലച്ചിത്രത്തിന്റെ ഇതിവൃത്തം.
മനുഷ്യബന്ധങ്ങൾ
കാത്തിക ഫിലിംസിന്റെ ബാനറിൽ അവർതന്നെ നിർമിച്ച മലയാളചലച്ചിത്രമാണ് മനുഷ്യബന്ധങ്ങൾ. പി. ഭാസ്കരൻ എഴുതി വി. ദക്ഷിണാമൂർത്തി ഈണം നൽകിയ ഗാനങ്ങളുള്ള ഈ ചിത്രം 1972 മാർച്ച് 24-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
യോനായുടെ പുസ്തകം
എബ്രായ ബൈബിളിന്റേയും പഴയനിയമം എന്നു ക്രിസ്ത്യാനികൾ വിളിക്കുന്ന ലിഖിതസമുച്ചയത്തിന്റേയും ഭാഗമായ ഒരു ഗ്രന്ഥമാണ് യോനായുടെ പുസ്തകം. ദൈർഘ്യം കുറഞ്ഞ 12 പ്രവചനഗ്രന്ഥങ്ങൾ ചേർന്ന "ചെറിയ പ്രവാചകന്മാർ" എന്ന വിഭാഗത്തിൽ അഞ്ചാമത്തേതായാണ് മിക്കവാറും ബൈബിൾ സംഹിതകളിൽ ഇതിന്റെ സ്ഥാനം. പുരാതന ഇസ്രായേലിലെ രണ്ടാം ജെറൊബോവാം രാജാവിന്റെ വാഴ്ച (ക്രി.മു. 786-746) പശ്ചാത്തലമായുള്ള ഈ കഥ എഴുതപ്പെട്ടത് യഹൂദരുടെ ബാബിലോണിലെ പ്രവാസത്തിനു ശേഷം ക്രി.മു. 5-ആം നൂറ്റാണ്ടിന്റെ അവസാനത്തിലോ, 4-ആം നൂറ്റാണ്ടിന്റെ തുടക്കത്തിലോ ആയിരിക്കണം. ഏറെ കൗതുകകരമായ വ്യാഖ്യാനചരിത്രമുള്ള ഈ രചന, ജനപ്രീതിനേടിയ കുട്ടിക്കഥകൾ വഴി പ്രചരിച്ചു. പശ്ചാത്തപിക്കുന്ന ജനതയ്ക്ക് മാപ്പു നൽകാനുള്ള ദൈവത്തിന്റെ സന്നദ്ധതയെ ഉദാഹരിക്കുന്ന യോനായുടെ പുസ്തകം യഹൂദർക്ക്, പ്രായശ്ചിത്തദിനമായ യോം കിപ്പറിലെ സായാഹ്ന ശുശ്രൂഷക്കൊടുവിൽ വിടവാങ്ങൽ വായനയാണ്.
ഉള്ളടക്കം
അസീറിയൻ സാമ്രാജ്യത്തിന്റെ തലസ്ഥാനമായിരുന്ന നിനവേ നഗരത്തിന്റെ നാശം പ്രവചിക്കാൻ ദൈവത്താൽ നിയുക്തനായ യോനാ പ്രവാചകന്റെ കഥയാണ് ഇതിന്റെ ഉള്ളടക്കം. പ്രവാചകനിലൂടെ വെളിപ്പെടുന്ന ദൈവിക അരുളപ്പാടുകൾക്കു പകരം പ്രവാചകന്റെ ആന്തരസഘർഷങ്ങളുടേയും, ദൈവവും പ്രവാചകനുമായുള്ള ബന്ധത്തിന്റേയും കഥ അടങ്ങുന്ന ഈ കൃതി പ്രവാചകഗ്രന്ഥങ്ങൾക്കിടയിൽ വേറിട്ടു നിൽക്കുന്നു.